text:
Saksassa
kansainvälinen huviveneenkuljettajankirja on merkitty samaan asiakirjaan kuin kansallisen rannikkopätevyyden
tai sisävesipätevyyden
osoittavat ajokortit.


title: Kansainvälinen huviveneenkuljettajankirja

text:
Belgiassa kansainvälistä huviveneenkuljettajankirjaa haetaan määrämuotoisella hakemuksella, jonka asianmukaisuuden tarkastaa jokin enintään kymmenestä asiaan valtuutuksen saaneesta veneilyjärjestöstä. Hakijan on esitettävä jokin 30.5.2011 voimaan tulleessa kuninkaallisessa asetuksessa
säädetyistä kansallisista pätevyystodistuksista. Vaadittava todistus riippuu siitä, haetaanko rannikkokelpoisuutta (C), sisävesikelpoisuutta (I) vai molempia. Kansainvälisen huviveneenkuljettajakirjan myöntää liittovaltion merenkulkuviranomainen. Asetuksen mukaan se maksoi 25 euroa vuonna 2011, ja hintaa korjataan vuosittain kuluttajahintaindeksin perusteella.


text:
Reinjoella hyväksytään alle 15-metrisen aluksen kuljettamiseen kaikki Reinjoen rantavaltioiden ja Belgian kansallisten säädösten mukaiset kuljettajankirjat.
Kansainvälinen huviveneenkuljettajankirja mainitaan asetuksessa Saksan sisävesien kuljettajankirjoista huviveneilyä varten, joten tämän Reinin rantavaltion kansallisen säädöksen perusteella se kelpaa myös Reinillä.


text: Näissä maissa, kuten Suomessakin, kansainvälisen huviveneenkuljettajankirjan saa vain suorittamalla kyseisen maan viranomaisen hyväksymän tutkinnon.


text: Britanniassa alle 24-metrisen huviveneen kuljettamiseen ei vaadita pätevyystodistusta. Britannia on nimennyt kuninkaallisen purjehdusliiton () pitämään tutkinnot ja myöntämään kansainväliset huviveneenkuljettajankirjat.


text:
Irlanti on valtuuttanut Irlannin purjehdusliiton ()
ja -nimisen koulutusorganisaation pitämään tutkinnot ja myöntämään kansainväliset huviveneenkuljettajankirjat.


text:
YK:n Euroopan talouskomission sisävesiliikennetyöryhmän nyttemmin jo kumottu päätöslauselma nro 14, joka on tehty 27.11.1974 ja jota on muutettu 29.1.1979, koskee kansainvälistä todistusta (kansainvälistä korttia) huviveneen kuljettajan pätevyyden osoittamiseksi.
Päätöslauselmassa toivotaan, että valtioiden hallitukset ryhtyvät toimenpiteisiin, joilla vaikutetaan vesiliikenteen turvallisuuteen, ympäristönsuojeluun ja vesiteitse tapahtuvan matkailun helpottamiseen. Päätöslauselma suosittaa keinoksi, että hallitukset tai niiden valtuuttamat toimielimet myöntävät ulkomaille veneellä lähteville "kansainvälisen todistuksen" osoittamaan huviveneen kuljettajan pätevyyttä. Ellei valtio itse myönnä tällaisia todistuksia, päätöslauselma suosittaa, että jokin muu pätevä toimielin myöntää "kansainvälisen kortin" osoittamaan huviveneen kuljettajan pätevyyttä. Päätöslauselma ei anna tarkempia ohjeita siitä, miten huviveneen kuljettajan pätevyys todetaan.


text: Vuonna 1998 tehty päätöslauselma nro 40 korvaa päätöslauselman nro 14. Molemmissa on sama ajatus huviveneilijän pätevyyttä osoittavasta kansainvälisestä todistuksesta, mutta vain päätöslauselma nro 40 antaa tarkat ohjeet sen myöntämisen edellytyksistä. Tätä päätöslauselmaa on täydennetty vuonna 2010. Silloin siinä annettiin valtioille mahdollisuus myöntää huviveneenkuljettajankirja omien kansalaistensa tai maassa asuvien lisäksi myös UNECE:een kuulumattomien maiden ja Pohjois-Amerikan maiden kansalaisille sekä lisättiin uusi liite 4, jossa luetellaan ne valtiot, jotka ovat panneet päätöslauselman täytäntöön.


text: UNECE:n sihteeristön ylläpitämän luettelon mukaan eräät valtiot yhä noudattavat jo kumottua päätöslauselmaa nro 14, mm. Ranska, Italia ja Puola.


text: Silloinen Merenkulkuhallitus on myöntänyt kansainvälisiä huviveneen kuljettajan pätevyyskirjoja jo 1970-luvulla. Eräs tarve tällaisen todistuksen antamiseen on ollut Saimaan kanavan huviveneliikenne. Kanava-alueen vuokrasopimuksen mukaan "Zashtshitnaja-lahdella, Viipurinlahdella ja Suomenlahdella SNTL:n rajojen sisällä noudatetaan Neuvostoliitossa voimassaolevaa purjehdusjärjestystä."


text:
Merenkulkuhallituksen 27.9.1982 antama ja nyttemmin jo kumottu päätös (Dnro 3125/82/101) koski kansainvälisen huviveneen kuljettajan pätevyyskirjan myöntämistä. Suomen valtion UNECE:n sihteeristölle ilmoittamien tietojen mukaan Suomi on myöntänyt pätevyyskirjoja silloisen päätöslauselman nro 14 mukaisesti.
Sen on saanut kauppamerenkulun tai merivoimien ammattipätevyyskirjan esittämällä. "Amatööreille" se on myönnetty tutkinnon vastaanottajalle annetun näytön perusteella. Pätevyyskirjat on myöntänyt Merenkulkuhallitus. Mikään kerho tai yksityinen taho ei niitä ole Suomessa voinut myöntää.


text: Uudempi Merenkulkulaitoksen määräys astui voimaan 1.1.2004. Sen mukaan Suomi alkoi myöntää kansainvälisiä huviveneenkuljettajankirjoja UNECE:n sisävesiliikennetyöryhmän päätöslauselman nro 40 mukaisesti. Määräyksen mukaan hakija voi osoittaa riittävät tiedot ja kyvyn huviveneen kuljettamiseen


text: Tämä Merenkulkulaitoksen määräys on annettu sellaisen asetuksen perusteella, joka on kumottu vuonna 2012.


text: Merenkulkulaitoksen lakkauttamisen myötä kansainvälisten huviveneenkuljettajankirjojen myöntäminen siirtyi vuoden 2010 alussa Liikenteen turvallisuusvirastolle.


text:
Vuoden 2010 alussa Suomessa tuli voimaan valtioneuvoston asetus, jossa mm. säädetään kansainvälisen huviveneenkuljettajankirjan saamisen edellytykset.
Asetus ei edellytä todistusta ensiapukoulutuksesta, joten Liikenteen turvallisuusvirasto ei sellaista enää vaadi. Tämä asetus on jo kumottu, ja uusi pätevyyksiä koskeva asetus astui voimaan 1.3.2013, ja sitä muuttava asetus 1.7.2013. Vaatimus veneilyjärjestön myöntämästä todistuksesta kansainvälisen huviveneenkuljettajankirjan saamiseksi on nyt säädetty valtioneuvoston asetuksessa aiemman Merenkulkulaitoksen määräyksen sijasta.


title: Human After All

text: Human After All on ranskalaisen Daft Punk -yhtyeen kolmas studioalbumi. Se julkaistiin Japanissa 9. maaliskuuta 2005, Isossa Britanniassa 14. maaliskuuta 2005 ja Yhdysvalloissa 15. maaliskuuta 2005. Levy yhdistää rockmusiikkia yhtyeen omintakeisen French house-tyylinsä kanssa. Singleinä julkaistiin kappaleet ”Human After All”, ”The Prime Time of Your Life”, ”Robot Rock” ja ”Technologic”.


title: Human After All

text: Albumin kappaleista eri artistien tekemiä uudelleenmiksauksia (remixejä) sisältävä "" oli remix-albumi, joka julkaistiin 29. maaliskuuta 2006 ainoastaan Japanissa, jossa sitä oli saatavilla vain pieni painos (noin 3 000 kopiota). Albumilla on useampia eri remixejä samoista kappaleista.


title: Human After All

text: Heinäkuussa 2014 remix-albumi julkaistiin uudelleen, tälläkin kertaa ainoastaan Japanissa. Uudessa versiossa oli mukana neljä lisättyä bonusraitaa. Elokuussa 2014 yhtye julkaisi ensimmäistä kertaa urallaan pelkästään digitaaliseen jakeluun version albumista, joka piti uutuutena sisällään duon toisen jäsenen Guy-Manuel de Homem-Christon oman Le Knight Club -yhtyeen tekemän remixin ”Technologic”-kappaleesta.


title: Camille Paglia

text: Camille Anna Paglia (s. 2. huhtikuuta 1947 Endicott, New York) on yhdysvaltalainen kirjailija ja opettaja. Hän valmistui Binghamtonin ja Yalen yliopistoista. Paglia on yhteiskuntakriitikko ja tunnettu akateemisena kiistanalaisten väitteiden esittäjänä.


title: Camille Paglia

text: Camille Paglia syntyi Endicottissa, New Yorkin osavaltiossa amerikanitalialaisten vanhempien perheeseen.


title: Camille Paglia

text: Paglia on luonut pitkän tutkijanuran. Hän tuli tunnetuksi teoksellaan "Sexual Personae" (1990), jonka jälkeen myös "Sex, Art, and American Culture" (1992) ja "Vamps and Tramps" (1994) olivat menestyksiä. Hänen tuorein teoksensa "Break, Blow, Burn" (2005) sisältää tutkielmia 43 tunnetusta runosta.


title: Camille Paglia

text: Paglia on modernin feminismin vastustaja, mutta samalla vanhan koulukunnan feministi. Paglia on tullut jo vuosikymmenten ajan tunnetuksi modernin feminismin kriitikkona. Teoksessaan "Free Women, Free Men: Sex, Gender, Feminism" Paglia osoittaa että moderni feminismi vahingoittaa naisia.


title: Camille Paglia

text: Paglian mukaan siirtymää yhdys- tai suurperheestä ydinperheeseen ei ole tutkittu tarpeeksi. Paglia on verrannut ydinperhettä klaustrofobiseen selliin, vankiselliin ja epävakaaseen selliin ja sanonut että voi olla että lapsia ei ole tarkoitettu teljettäväksi taloon vanhempiensa kanssa. Paglian mukaan ydinperheessä ihminen pystyy määrittelemään identiteetin huonommin kuin yhdys- tai suurperheen edustamassa yhteisössä.


title: Camille Paglia

text: Paglian mukaan kaikki naiset ovat kykeneväisiä biseksuaalisuuteen, mistä hän on saanut lesbojen vihaa osakseen. Paglian mukaan myös kaikki miehet ovat kykeneväisiä biseksuaalisuuteen, ja uskoo että keskiluokkainen nykynainen on tylsä ja että hyvin koulutetulla keskiluokkaisella nykynaisella ei ole muuta tarjottavaa miehelle kuin valitusta, mikä ajaa miehiä poispäin heteroseksuaalisuudesta. Paglia myös uskoo, että ihmisten epäselvä seksuaali-identiteetit ja sukupuoli-identiteetit liittyvät ihmisten vaikeuteen määritellä identiteettiään ydinperheessä..


title: Camille Paglia

text: Paglia on sanonut identifioituvansa muunsukupuoliseksi, sillä hän ei ole identifioitunut lainkaan naiseksi. Paglia on lesbo. Hän on ateisti.


title: Melissa Suffield

text: Melissa Suffield (s. 24. joulukuuta 1992) on englantilainen näyttelijä, joka esitti Lucy Bealeä BBC:n "EastEnders"-televisiosarjassa vuodesta 2004 kesään 2010 saakka. Toukokuussa 2010 ilmoitettiin, että Suffield poistuisi sarjasta kesän aikana. Erottamisen syyksi ilmoitettiin hänen ”kuriton käytöksensä” kuvausten ulkopuolella. Hän ei itse pitänyt käytöstään, alkoholin nauttimista alaikäisenä, erottamisen arvoisena. Suffieldin korvaajaksi Bealen rooliin valittiin loppuvuodesta 2011 Hetti Bywater.


title: Searching for the Young Soul Rebels

text: Searching for the Young Soul Rebels on Dexys Midnight Runnersin debyyttialbumi, joka julkaistiin vuonna 1980.


title: Ekofasismi

text: Ekofasismilla tarkoitetaan fasistista ajattelutapaa, jonka mukaan on myönteistä, että sodat, luonnonkatastrofit, epidemiat ja nälänhätä rajoittavat ihmisväestön määrää ympäristön säilymisen turvaamiseksi. Aate näkee ympäristönsuojelun tärkeimpänä päämääränä. Tunnettuja ekofasisteiksi leimattuja henkilöitä ovat Pentti Linkola, Savitri Devi, Julius Evola ja Herbert Gruhl.


title: Charles Rosen

text: Charles Rosen (5. toukokuuta 1927 New York – 9. joulukuuta 2012 New York) oli yhdysvaltalainen pianisti ja musiikintutkija. Hän opiskeli pianonsoittoa Moriz Rosenthalin johdolla.


title: Charles Rosen

text: Rosen esitti ja levytti muiden muassa J. S. Bachin, Ludwig van Beethovenin sekä Claude Debussyn teoksia mutta myös uudempaa musiikkia, kuten Igor Stravinskia, Elliott Carteria ja Pierre Boulezia.


title: Charles Rosen

text: Rosen julkaisi muun muassa teokset "The Classical Style", "The Romantic Generation" ja "The Musical Languages of Elliott Carter". Hän tutki myös muita taiteenlajeja teoksissaan "Romanticism and Realism: The Mythology of Nineteenth-Century Art" (1985) ja "Romantic Poets, Critics, and Other Madmen" (2000). Hän kirjoitti ahkerasti "The New York Review of Booksiin".


title: Hugh Rossi

text: Sir Hugh Alexis Louis Rossi (s. 21. kesäkuuta 1927) on brittiläinen Konservatiivipuolueen poliitikko. Hän istui parlamentin jäsenenä vuosina 1966–1992; vuoteen 1983 vaalipiirinä oli Hornsey, sen jälkeen Hornsey and Wood Green.


title: Joan Segarra

text: Joan Segarra i Iracheta (s. 15. marraskuuta 1927) on espanjalainen jalkapalloilija, joka pelasi FC Barcelonassa vuosina 1949–1965. Hän syntyi Barcelonassa ja oli 1950-luvun sekä 1960-luvun alun tunnetuimpia lajinsa ammattilaisia Kataloniassa.


title: Joan Segarra

text: Segarra pelasi Espanjan jalkapallomaajoukkueessa muun muassa vuoden 1962 maailmanmestaruuskilpailuissa.


title: Talo Dublinissa

text: Talo Dublinissa on Maeve Binchyn kirjoittama romaani. Englanninkielinen alkuteos "Tara Road" julkaistiin vuonna 1998. Suomeksi teos julkaistiin 1999 Kaisa Luntisen suomentamana. 485-sivuisen kirjan kustansi WSOY. Romaanissa käsitellään rakkautta, petosta, ystävyyttä ja rohkeutta. Sen pohjalta on tehty myös samanniminen elokuva.


title: Talo Dublinissa

text: Kirja kertoo tarinan kahdesta naisesta, joista toinen on Irlannista ja toinen Yhdysvalloista. Naiset vaihtavat koteja vaikka eivät ole koskaan tavanneet. He molemmat yrittävät paeta ongelmiaan, mutta oppivat paetessaan paljon itsestään.


title: Talo Dublinissa

text:
Kirja keskittyy pääasiassa Ria Lynchin elämään. Lynch on irlantilainen nainen, joka on tavannut tulevan aviomiehensä Danny Lynchin. He päätyvät naimisiin ja perustavat perheen kun Dannyn ura lähtee nousuun. Monen aviovuoden jälkeen Danny alkaa viettää vähemmän ja vähemmän aikaa kotonaan vaimonsa ja lapsiensa kanssa. Ria uskoo uuden lapsen olevan ratkaisu, ja tyrmistyy huomatessaan että hänen miehensä tulee tosiaan olemaan isä – mutta lapsi on hänen suhteestaan. Miehen uskottomuus on syy siihen, että Ria päättää vaihtaa koteja amerikkalaisen naisen kanssa.
Romaanista tehtiin Andie MacDowellin ja Olivia Williamsin tähdittämä elokuva vuonna 2005. Elokuvan käsikirjoittivat Cynthia Cidre ja Shange Connaughton, ja sen ohjasi Gillies MacKinnon.


title: Roots reggae

text: Roots reggae on reggaemusiikin alalaji, jonka huippukausi oli Jamaikalla 1970-luvulla. Vallitsevana reggae-tyylinä roots reggae sijoittuu 1960-luvun lopun varhaisen reggaen ja 1980-luvun dancehall-reggaen väliin. Roots reggae on orgaanista musiikkia, jota soittaa useimmiten iso yhtye, jossa on perussoittimien lisäksi trumpetti, saksofoni, erilaisia lyömäsoittimia ja taustalaulajia.


title: Roots reggae

text: Sanoitukset kertovat alistetussa asemassa olevien ihmisten kärsimyksistä ja historian vääryyksistä tai sitten sanoituksilla pyritään luomaan uskoa ja iloa. Kuuluisimpia alkuaikojen roots reggae -yhtyeitä olivat muun muassa Burning Spear, The Gladiators, The Congos, Mighty Diamonds, The Heptones ja Bob Marley & The Wailers. Tyyliin liittyy studioryhmiä, joista Roots Radics ja Sly Dunbar & Robbie Shakespeare ovat tunnetuimpia. Roots Radics soitti mm. Bunny Wailerin ja Gregory Isaacsin sekä modernimman Eek-A-Mousen levytyksissä. Sly & Robbie liittyivät kiinteästi Black Uhurun uraan sekä Mighty Diamondsiin.


title: Roots reggae

text: Roots-tyyli teki paluun 1990-luvun puolivälin jälkeen suosionsa huipulla olleen Dancehall-tyylin ja erityisesti slack- ja gunlyrics-alatyylien ajautuessa umpikujaan sekä musiikillisesti että teksteiltään. Uudempia artisteja olivat Garnett Silk, joka kuoli tapaturmaisesti kesken uransa nousun, ja Luciano. Suosittu dancehall-artisti Buju Banton muutti tyylinsä lähemmäksi roots-tyyliä. Teksteiltään romanttinen lovers-tyyli on musiikillisesti lähellä roots-tyyliä.


title: Kanavanippu B

text: Kanavanippu B on varattu C:n ja E:n ohella toimiluvanvaraiseen käyttöön. Kanavanippu B:llä toimivat MTV Oy ja Sanoma Television Oy. Nippuun kuuluu kaksi maksutonta ja yksitoista maksullista kanavaa. Kanavanippu B kattaa 99,9 % Suomen väestöstä. Kanavanipun välittää Digita, käyttäen DVB-T2-teknologiaa UHF-taajuuksilla.


title: Kanavanippu B

text: Nelonen HD on Nelosen rinnakkaiskanava, joka näyttää Nelosen ohjelmistoa teräväpiirtona. Kanava toimii paikalla 24.


title: Kanavanippu B

text: Discovery Channel esittää dokumenttiohjelmia. Kanava toimii paikalla 44.


title: Kanavanippu B

text: MTV on nuorille suunnattu kanava, joka esittää nuoriso-ohjelmia ja musiikkivideoita. Kanava toimii paikalla 46.


title: Kanavanippu B

text: C More First on C Moren elokuvakanava, joka näyttää uusimmat elokuvat ensimmäisenä. Kanava toimii paikalla 53.


title: Kanavanippu B

text: C More Stars on C Moren sarjakanava. Kanava toimii paikalla 54.


title: Kanavanippu B

text: Nick Jr. on lapsille suunnattu kanava, joka esittää lastenohjelmia. Kanava toimii paikalla 58.


title: Kanavanippu B

text: Investigation Discovery on Discoveryn rikosdokumentteja esittävä kanava. Kanava toimii paikalla 80.


title: Kanavanippu B

text: Animal Planet on luonto-ohjelmia esittävä kanava. Kanava toimii paikalla 85.


title: Kanavanippu B

text: C More Hits on C Moren elokuvakanava, joka esittää hittielokuvia. Kanava toimii paikalla 94.


title: Kanavanippu B

text: Viasat History on Viasatin historiaohjelmia esittävä kanava. Kanava toimii paikalla 126.


title: Kanavanippu B

text: Elisa-infokanava 1 on Elisan infokanava, jolla esitetään Elisan asiakaspalvelun yhteystietoja.


title: Kanavanippu B

text: Elisa-infokanava 2 on Elisan toinen infokanava, jolla esitetään Elisan asiakaspalvelun yhteystietoja.


title: Kanavanippu B

text: Estradi 2020 on Digitan omistama kanava.


title: Kanavanippu B

text: MTV:n avattua rinnakkaiskanava MTV3+:n, avasi Nelonen pian Nelonen Plus-kanavan, mikä hiljeni vuonna 2007 Jimin tieltä. Jim siirtyi kanavanippu E:hen 8. tammikuuta 2013 vaihtaen paikkaa Livin kanssa.


title: Kanavanippu B

text: Marraskuussa 2002 MTV3 avasi uuden digitaalisen rinnakkaiskanava MTV3+:n, ja vielä vuonna 2004 MTV3+ Extran. Molemmat kanavat lopetettiin marraskuussa 2006 MTV3 MAXin, MTV3 Leffan, MTV3 Faktan ja Subtv Juniorin tieltä.


title: Kanavanippu B

text: AdultTV.fi aloitti toimintansa 13. tammikuuta 2011.


title: Kanavanippu B

text: URHOtv aloitti toimintansa 10. syyskuuta 2009. Sen ohjelmisto koostui urheiluohjelmista, kuten jääkiekosta, jalkapallosta, koripallosta, lentopallosta ja moottoriurheilusta.


title: Kanavanippu B

text: MTV Komedia aloitti toimintansa 15. joulukuuta 2010. Sen ohjelmisto koostui komediasarjoista, komediaelokuvista ja stand-upista.


title: Kanavanippu C

text: Kanavanippu C on varattu B:n ja E:n ohella toimiluvanvaraiseen käyttöön. Siihen kuuluu kahdeksan maksutonta televisiokanavaa. Kanavanippu C:n kanavatarjonta vaihtelee alueittain. Kanavanipun välittää Digita, käyttäen DVB-T teknologiaa UHF-taajuuksilla.


title: Kanavanippu C

text: Kanavanippu C:n väestöpeitto on 78–90,4 %.


title: Kanavanippu C

text: Televisiokanavat


title: Neito pulassa

text: Neito pulassa () on arkkityyppinen fiktiivisissä tarinoissa esiintyvä perushahmo. Tyypillinen neito pulassa on nuori naimaton nainen, joka on konnan tai hirviön vallassa ja joka sankarin pitää pelastaa.


title: Neito pulassa

text: Hahmon varhaisimpia esimerkkejä on kallioon kahlehdittu ja hirviön vartioima Andromeda Kreikan mytologiasta. Perseus tappaa hirviön ja pelastaa Andromedan. Tämä juonikuvio toistuu myöhemmin Pyhästä Yrjöstä kertovissa tarinoissa.


title: Neito pulassa

text: Neito pulassa oli erityisen suosittu hahmo eurooppalaisissa saduissa ja kansantarinoissa sekä viktoriaanisessa melodraamassa. Uljas ritari pelastaa esimerkiksi Persiljaisen, Prinsessa Ruususen ja Lumikin pulasta.


title: Dolores O’Riordan

text: Dolores Mary Eileen O’Riordan (Burton) () oli irlantilainen laulaja-lauluntekijä. Hän oli vuonna 1989 perustetun The Cranberries -yhtyeen laulaja ja keulakuva. Yhtyeen siirryttyä tauolle vuonna 2003 hän aloitti soolouransa ja julkaisi kaksi albumia. Hän jatkoi tämän jälkeen The Cranberries -yhtyeessä, joka palasi kuuden vuoden tauolta vuoden 2009 lopulla.


title: Dolores O’Riordan

text: Dolores O’Riordan syntyi vuonna 1971 Irlannin Ballybrickenissä. Hänen isänsä oli entinen renki Terence O’Riordan, joka ei ollut tekemään töitä erään tapaturman jälkeen. Hänen äitinsä oli Eileen O’Riordan, joka työskenteli kouluruokalassa. Dolores oli nuorin perheen yhdeksästä lapsesta. Lapsista kaksi kuoli ennen aikuisikää.


title: Dolores O’Riordan

text: Dolores oli poikatyttö, joka hautasi nukkensa puutarhaan ja vietti suurimman osan ajastaan metallimusiikkia kuunnelleiden veljiensä kanssa. Hän pukeutui kuitenkin äitinsä ostamiin kukkamekkoihin ja soitti kirkossa urkuja.


title: Dolores O’Riordan

text: O’Riordan oli 18-vuotias, kun hän sai paikan limerickiläisestä Cranberry Saw Us -yhtyeestä. Hän soitti koe-esiintymisessä kirjoittamansa kappaleen ”Linger”. Cranberry Saw Us oli perustettu vuonna 1989, mutta yhtye nimettiin The Cranberriesiksi, sen jälkeen kun O’Riordanista oli tullut sen päävokalisti. Yhtyeeseen kuuluivat O’Riordanin lisäksi kitaristi Noel Hogan, basisti Mike Hogan ja rumpali Fergal Lawler.


title: Dolores O’Riordan

text: The Cranbarries teki läpimurtonsa vuosien 1993 ja 1994 aikana, kun yhtyeen ensimmäiset albumit "Everybody Else Is Doing It, So Why Can’t We?" ja "No Need to Argue" myivät miljoonia. O’Riordan sekä sanoitti että sävelsi useita yhtyeen kappaleista. Hän oli kirjoittamassa muun muassa hittikappaleita ”Linger” ja ”Dreams”. Hän kirjoitti yksin Irlannin tasavaltalaisarmeijan Warringtonin pommi-iskuja käsitelleen kappaleen ”Zombie”.


title: Dolores O’Riordan

text: The Cranberriesin 1990-luvun jälkipuoliskon albumit olivat tylympiä, ja ne keskittyivät enemmän yhteiskunnalliseen sanomaan. Ne eivät olleet enää niin suosittuja kuin kaksi ensimmäistä albumia. The Cranberries hajosi vuonna 2003.


title: Dolores O’Riordan

text: O’Riordan lähti The Cranberriesin hajoamisen jälkeen soolouralle. Hän julkaisi albumit "Are You Listening?" (2007) ja "No Baggage" (2009). O’Riordan teki myös yhteistyötä muiden artistien kanssa. The Smithsin basistin Andy Rourken kanssa hänellä oli D.A.R.K.-niminen projekti. O’Riordan esiintyi myös Zuccheron ja Jam & Spoonin albumeilla.


title: Dolores O’Riordan

text: The Cranberries teki paluun vuonna 2009 ja alkoi kiertää uudestaan. Yhtye joutui vuonna 2017 peruuttamaan Euroopan- ja Pohjois-Amerikan-kiertueet O’Riordanin selkäongelmien takia.


title: Dolores O’Riordan

text: O’Riordan meni vuonna 1994 naimisiin Duran Duranin kiertuemanageri Don Burtonin kanssa. Heidän liittonsa kesti vuoteen 2014, ja he saivat kolme lasta.


title: Dolores O’Riordan

text: O’Riordan kertoi 2010-luvulla, että häntä oli 8–12-vuotiaana käyttänyt hyväkseen eräs perhetuttu. Aikuisisällä O’Riordan kertoi kärsineensä masennuksesta ja anoreksiasta. The Cranberriesin nopea menestys pahensi hänen itseinhoaan, mikä vaikutti anoreksian kehittymiseen. O’Riordan yritti vuonna 2013 itsemurhaa, minkä jälkeen hänellä todettiin kaksisuuntainen mielialahäiriö.


title: Dolores O’Riordan

text: O’Riordan kuoli yllättäen hotellissa Westminsterissä 15. tammikuuta 2018. Kuolinsyyntutkijan mukaan hän hukkui humalassa hotellihuoneensa kylpyammeeseen.


title: Dolores O’Riordan

text: O’Riordan tunnettiin erityisesti äänestään, joka "The Guardianin" muistokirjoituksessa sanottiin olleen tietynlaista pelottavuutta ja teräksisyyttä. Hänen laulussaan oli myös selkeä irlantilainen aksentti ja melodioissaan kelttiläisiä vaikutteita.


title: Xavier Malisse

text: Xavier Malisse (s. 19. heinäkuuta 1980 Kortrijk, Belgia) on belgialainen tennispelaaja. Malisse on ollut parhaimmillaan kaksinpelin ATP-listalla sijalla 19 ja nelinpelissä sijalla 25. Oikeakätinen Malisse aloitti ammattilaisuransa vuonna 1998. Hän on urallaan voittanut kolme turnausta kaksinpelissä ja kahdeksan nelinpelissä. Tällä hetkellä Malisse asuu Sarasotan kaupungissa Yhdysvalloissa. Hänen pelinsä ehkä suurin vahvuus on hyvä kämmenlyönti.


title: Xavier Malisse

text: Malisse on voittanut kaksinpelin ATP-turnauksen Delray Beachissä vuosina 2005 ja 2007 sekä Chennaissa vuonna 2007. Nelinpelissä hän voitti Ranskan avoimen mestaruuden vuonna 2004 parinaan Olivier Rochus. Lisäksi hän on voittanut nelinpeliturnauksen vuonna 2005 Adelaidessa, vuonna 2007 Delray Beachissä ja Chennaissa, vuonna 2011 Indian Wellsissä ja Los Angelesissa sekä vuonna 2012 Los Angelesissa ja San Joséssa.


title: Irma Junnilainen

text: Irma (Irmeli) Junnilainen (s. 27. kesäkuuta 1951 Oulussa) on suomalainen näyttelijä.


title: Irma Junnilainen

text: Junnilainen on freelance-näyttelijä, joka omien sanojensa mukaan ei viihdy suurissa teattereissa, koska ne ovat oman tulosvastuunsa vankeja.


title: Irma Junnilainen

text: Teatterinäyttelemisen lisäksi Junnilainen on näytellyt myös useissa elokuvissa. Hänen ensimmäisiä roolejaan oli muun muassa Vettenranskan Kloryn osa Rauni Mollbergin elokuvassa "Aika hyvä ihmiseksi" (1977). Hän on esiintynyt myös muun muassa Auli Mantilan elokuvassa "Pelon maantiede" (2000), Aki Kaurismäen elokuvassa "Pidä huivista kiinni, Tatjana" (1994) sekä Matti Ijäksen elokuvassa "Pilkkuja ja pikkuhousuja" (1993). Pääosastaan Timo Linnasalon elokuvassa "Viiva vinita – tavallisen ihmisen museo" (1991) hän sai Jussi-patsaan.


title: Irma Junnilainen

text: Teatterin puolella Junnilainen muistetaan muun muassa Leea Klemolan näytelmästä "Seksuaali".


title: Ibanez JEM555

text:
Ibanez JEM555 (myös JEM Jr.) on Ibanezin vuodesta 1994 eteenpäin valmistama
kitara. Se on JEM-sarjan alamalli. Sen alamalleja ovat JEM555BK, JEM555WH ja JEM555LWH.


title: Ibanez JEM555

text: JEM555-mallissa on Ibanezin "Prestige JEM"-kaula ja "Edge Pro II"-talla syvillä kaiverruksilla, mikä mahdollistaa vibrakammen kääntämistä helposti molempiin suuntiin.


title: Sten & Stanley

text: Sten & Stanley on ruotsalainen yhtye. Sten Nilsson, Ebbe Nilsson ja Stanley Granström perustivat sen popyhtyeeksi Karlskogassa 1962. 1970- ja 1980-luvuilla tyyli kuitenkin muuttui siten, että yhtye kehittyi tanssiyhtyeeksi. Niihin aikoihin yhtye otti vaikutteita diskosta ja esitti sekä covereita että omaa materiaalia. Yhtyeellä on ollut monia kappaleita Svensktoppen-listalla. Yksi tunnetuimmista kappaleista on "Jag vill vara din, Margareta".


title: Sten & Stanley

text: Vuonna 2009 yhtyeen albumi "Bella Bella" (1976) pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Andy Murray

text: Andrew ”Andy” Murray (s. 15. toukokuuta 1987 Dunblane, Skotlanti, Iso-Britannia) on skotlantilainen tennispelaaja ja olympiavoittaja. Murray aloitti ammattilaisuransa vuonna 2005. Hän nousi ATP-listan ykköseksi 7. marraskuuta 2016 julkaistulla listalla. Listan toiselle sijalle hän oli noussut ensimmäisen kerran jo elokuussa 2009. Hän on pituudeltaan 191 cm ja painaa 84 kg. Oikeakätinen Murray on voittanut urallaan 45 ATP-turnausta kaksinpelissä ja kaksi nelinpelissä. Hän on pelannut 11 kertaa Grand Slam -turnauksen loppuottelussa, ja saavuttanut kolme voittoa; Yhdysvaltain avoimet 2012 ja Wimbledonin tennisturnaus 2013 sekä Wimbledonin tennisturnaus 2016. Olympiakullan Murray voitti Lontoossa 2012. Tuolloin finaalissa kaatui Roger Federer suoraan kolmessa erässä. Murray voitti toisen kerran peräkkäin olympiakultaa Rio de Janeirossa 2016 voitettuaan Juan Martín del Potron kaksinpelin loppuottelussa erin 3–1. Hänestä tuli samalla ensimmäinen kaksinkertainen tenniksen kaksinpelin olympiavoittaja.


title: Andy Murray

text: Murray syntyi 15. toukokuuta 1987 vanhemmilleen, Judylle ja Williamille. Hänellä on isoveli, Jamie Murray, joka on paremmin nelinpeleissä menestynyt tennispelaaja. Murrayn vanhemmat erosivat hänen ollessaan 9-vuotias.


title: Andy Murray

text: Kahdeksanvuotiaana Andy Murray säilyi hengissä Dunblanen verilöylystä, jossa kouluun kohdistuneessa iskussa kuoli itsemurhan tehneen Thomas Hamiltonin lisäksi kuusitoista lasta ja opettaja ammuskelun seurauksena. Murray ja hänen vanhempi veljensä Jamie onnistuivat piiloutumaan rehtorin pöydän alle ja säilyivät siten joukkosurmasta hengissä.


title: Andy Murray

text: Murray aloitti tenniksenpeluun 3-vuotiaana. 15-vuotiaana Murray muutti Barcelonaan, Espanjaan, jossa hän opiskeli kansainvälisessä koulussa ja harjoitteli Emilio Sánchezin Sánchez-Casal-akatemiassa.


title: Andy Murray

text: Vuonna 1999 Murray voitti alle 12-vuotiaiden Orange Bowl -turnauksen. Vuonna 2002 Murray aloitti junioriuransa, voittaen kaksi turnausta kyseisenä vuonna. Vuonna 2004 Murray voitti Yhdysvaltain avointen poikien kaksinpelin voittamalla loppuottelussa Serhi Stah’ovskyin. Nelinpelissä hän pääsi välieriin veljensä kanssa. Seuraavana vuonna Ranskan avoimissa hän pääsi kaksinpelissä välieriin. Junioreiden maailmanlistalla Murray oli parhaimmillaan toisena tammikuussa 2004.


title: Andy Murray

text: Maaliskuussa 2005 Murraysta tuli 17-vuotiaana nuorin Davis Cupissa pelannut britti. Huhtikuussa hän teki debyyttinsä ATP-tason turnauksessa Barcelona Openissa, johon hän pääsi mukaan villillä kortilla. Hän hävisi ensimmäisellä kierroksella Jan Hernychille. Ensimmäisen ATP-tason voittonsa Murray saavutti kesäkuussa pelaamassaan Queen's Clubin tennisturnauksessa, jossa hän voitti ensimmäisellä kierroksella Santiago Venturan. Toisella kierroksella hän voitti maailmanlistan sijalla 30 olleen Taylor Dentin. Kolmannella kierroksella hän hävisi tiukan taistelun Thomas Johanssonia vastaan. Murray osallistui miesten Grand Slam -turnaukseen ensimmäisen kerran Wimbledonissa, jossa hän voitti toisella kierroksella 14:nneksi sijoitetun Radek Štěpánekin, mutta hävisi kolmannen kierroksen ottelussaan 18:nneksi sijoitetulle David Nalbandianille.


title: Andy Murray

text: Vuoden 2006 Wimbledonissa Murray voitti kolmannella kierroksella turnauksessa kolmanneksi sijoitetun Andy Roddickin suoraan kolmessa erässä, mutta hävisi seuraavassa ottelussaan 18:nneksi sijoitetulle Marcos Baghdatisille. Vuosina 2006 ja 2007 Murray voitti San Josén turnauksen ja jälkimmäisenä vuonna myös Pietarin turnauksen. Vuoden 2007 Wimbledon-turnaus jäi loukkaantumisen takia väliin.


title: Andy Murray

text: Vuonna 2008 Murray voitti tammikuussa Dohan turnauksen ja helmikuussa Marseillen turnauksen. Wimbledonissa hän selviytyi puolivälieriin voitettuaan kokeneet vastustajansa Fabrice Santoron, Xavier Malissen ja Tommy Haasin sekä neljännellä kierroksella Richard Gasquet'n eräluvuin 5–7, 3–6, 7–6(3), 6–2, 6–4. Puolivälierässään Murray hävisi toiseksi sijoitetulle Rafael Nadalille eräluvuin 3–6, 2–6, 4–6. Elokuussa hän voitti Masters-sarjan turnauksen Cincinnatissa. Yhdysvaltain avoimissa Murray selviytyi ensi kertaa urallaan Grand Slam -turnauksen loppuotteluun. Hän voitti välierissä turnauksen ykköseksi sijoitetun Rafael Nadalin eräluvuin 6–2, 7–6(5), 4–6, 6–4. Loppuottelussa hän hävisi Roger Federerille lukemin 2–6, 5–7, 2–6. Turnauksen jälkeisellä rankinglistalla hän nousi ensi kertaa urallaan neljänneksi. Lokakuussa Murray voitti Masters-turnauksen Madridissa ja Pietarin turnauksen. Madridin turnauksen välierissä hän voitti jo kolmannen kerran urallaan Roger Federerin, maailman entisen ykköspelaajan. Neljännen kerran Federer kaatui marraskuussa 2008 Masters Cupissa Shanghaissa.


title: Andy Murray

text: Murray saavutti viidennen voittonsa Federeristä tammikuussa 2009 Dohan turnauksessa, jonka loppuottelussa Murray voitti Andy Roddickin eräluvuin 6–4, 6–2. Helmikuussa 2009 hän voitti Rotterdamin turnauksen loppuottelussa jalkavaivaisen Rafael Nadalin eräluvuin 6–3, 4–6, 6–0. Maaliskuussa hän otti Indian Wellsin Masters-turnauksen välierissä kuudennen voittonsa Roger Federeristä, mutta hävisi loppuottelussa Rafael Nadalille. Kaksi viikkoa myöhemmin Murray voitti Miamin turnauksen loppuottelussa Novak Đokovićin eräluvuin 6–2, 7–5 ja saavutti näin uransa 11:nnen ATP-turnausvoittonsa. Murray selvisi Ranskan avoimissa puolivälieriin, mutta hävisi chileläiselle Fernando Gonzálezille. Kesäkuussa 2009 Murray voitti Queen's Clubin ruohokenttäturnauksen ensimmäisenä brittinä 71 vuoteen; loppuottelussa hän kukisti James Blaken erin 7–5, 6–4. Wimbledonissa Murray pääsi välieriin saakka, mutta hävisi sitten Andy Roddickille luvuin 4–6, 6–4, 6–7(7), 6–7(5). Elokuussa Murray voitti Montréalin turnauksen loppuottelussa Juan Martín del Potron lukemin 6–7(4), 7–6(3), 6–1 ja marraskuussa Valencian turnauksen loppuottelussa Mihail Južnyin luvuin 6–3, 6–2.


title: Andy Murray

text: Australian avoimissa 2010 Murray selvisi aina finaaliin asti pudotettuaan muun muassa hallitsevan mestarin, espanjalaisen Rafael Nadalin puolivälierissä ja kroatialaisen yllättäjän Marin Čilićin välierissä. Murray kuitenkin hävisi finaalissa maailmanlistan ykköselle sveitsiläiselle Roger Federerille. Ranskan avointen neljännellä kierroksella Murray hävisi Tomáš Berdychille ja Wimbledonin välierässä Rafael Nadalille. Elokuussa 2010 Murray voitti Canada Masters -turnauksen Torontossa. Turnauksen välierässä hän voitti maailmanlistan ykkösen, Rafael Nadalin ja finaalissa Roger Federerin. Yhdysvaltain avointen kolmannella kierroksella hän hävisi Stanislas Wawrinkalle. Lokakuussa pelatussa Shanghai Masters -turnauksessa Murray voitti finaalissa Federerin.


title: Andy Murray

text: Vuoden 2011 Australian avoimissa Murray pääsi finaaliin, mutta hävisi tällä kertaa Novak Đokovićille. Ranskan avoimissa Murray hävisi välierissä Rafael Nadalille suoraan kolmessa erässä. Kesäkuussa Murray voitti Queen's Clubin tennisturnauksen toistamiseen.


title: Andy Murray

text: Tammikuussa 2012 Murray voitti Brisbanen turnauksen päihitettyään loppuottelussa Aleksandr Dolgopolovin. Australian avoimissa Murray hävisi välierissä maailmanlistan ykköselle, Novak Đokovićille neljä tuntia ja 50 minuuttia kestäneessä ottelussa luvuin 3–6, 6–3, 7–6(4), 1–6, 5–7. Dubain turnauksen loppuottelussa Murray hävisi Roger Federerille voitettuaan välierissä Đokovićin. Maaliskuussa pelatussa Miamin turnauksessa Murray pääsi jälleen loppuotteluun, mutta hävisi Đokovićille. Huhtikuussa Murray hävisi kahdessa pelaamassaan turnauksessa puolivälierissä, ensin Tomáš Berdychille ja sitten Milos Raonicille. Ranskan avoimissa Murray hävisi puolivälierissä David Ferrerille. Wimbledonissa Murray pääsi loppuotteluun Federeriä vastaan. Murray voitti ensimmäisen erän 6–4, mutta hävisi ottelun lopulta neljässä erässä luvuin 6–4, 5–7, 3–6, 4–6. Heinä-elokuussa kisatuissa Lontoon olympialaisissa Murray saavutti uransa suurimman voiton voitettuaan kaksinpelissä olympiakultaa. Loppuottelussa hän päihitti Roger Federerin suoraan kolmessa erässä murskaluvuin 6–2, 6–1, 6–4. Murray pääsi loppuotteluun myös sekanelinpelissä, jossa hän pelasi yhdessä Laura Robsonin kanssa. He hävisivät sen kuitenkin valkovenäläisille, Maks Mirnylle ja Viktoryja Azarenkalle kolmanteen erään venyneessä ottelussa. Yhdysvaltain avoimissa Murray saavutti ensimmäisen Grand Slam -turnausvoittonsa voitettuaan lähes viisi tuntia kestäneessä, kaikkien aikojen pisimmässä Yhdysvaltain avointen loppuottelussa puolustavan mestarin Novak Đokovićin. Ottelu päättyi Murrayn voittolukemiin 7–6(10), 7–5, 2–6, 3–6, 6–2. Murraysta tuli ensimmäinen brittiläinen miestennispelaaja vuoden 1936 jälkeen, joka on voittanut Grand Slam -turnauksen.


title: Andy Murray

text: Murray avasi kauden 2013 voittamalla Brisbanen turnauksen. Loppuottelussa hän voitti ensimmäistä ATP-finaaliaan pelanneen Grigor Dimitrovin luvuin 7–6(0), 6–4. Australian avoimissa Murray eteni loppuotteluun, jossa hävisi Novak Đokovićille. Maaliskuussa hän voitti Miamin Masters-turnauksen ja kesäkuussa Queen's Clubin turnauksen. Murray saavutti vihdoin Wimbledonin mestaruuden, kun hän voitti loppuottelussa Novak Đokovićin suoraan kolmessa erässä. Viimeksi brittiläismies oli voittanut turnauksen vuonna 1936, jolloin Fred Perry oli mestari.


title: Andy Murray

text: Murray voitti Wimbledonin mestaruuden toisen kerran urallaan. Hän päihitti loppuottelussa Milos Raonicin suoraan kolmessa erässä.


title: Andy Murray

text: Murray voitti ATP World Tour Finalsin ensimmäistä kertaa. Finaalissa kaatui Novak Djokovic 6-3 6-4


title: Andy Murray

text: Murraylla oli viiden vuoden ajan suhde Kim Searsin kanssa, joka päättyi hetkeksi vuonna 2009. He kuitenkin palasivat yhteen 2010.


title: Andrew Murray

text: Andrew Murray voi tarkoittaa seuraavia henkilöitä:


title: Ruijanvihvilä

text: Ruijanvihvilä ("Juncus arcticus") on pohjoisten rantojen monivuotinen, tuulipölytteinen vihviläkasvi. Suomessa ruijanvihvilä luokitellaan erittäin uhanalaiseksi.


title: Ruijanvihvilä

text: Ruijanvihvilällä on vaakasuoraan kiemurteleva maavarsi, josta nousee lehdettömiä, 10–40 cm pitkiä varsia. Varsi on pysty, 1,5–3 mm paksu, sileä ja väriltään sinertävänvihreä. Tyvitupet ovat vaaleanruskeita ja kiiltäviä. Kukinto on tiheä tähkä, joka on 1–1,5 cm pitkä ja sisältää 3–12 kukkaa. Kukan tummanruskeat kehälehdet ovat epäselvästi kalvolaitaisia. Ruijanvihvilä kukkii Suomessa heinäkuussa. Siemenet sisältävä kota on tummanruskea tai ruskea ja munan- tai luumunmuotoinen.


title: Ruijanvihvilä

text: Ruijanvihvilä voi risteytyä jouhivihvilän ("J. filiformis") kanssa. Näiden risteymää nimitetään väylävihviläksi ("J. arcticus" x "filiformis"). Se voi risteytyä myös merivihvilän ("J. balticus") kanssa, joka toisinaan luokitellaan ruijanvihvilän alalajiksi ("J. arcticus" ssp. "balticus").


title: Ruijanvihvilä

text: Ruijanvihvilä on pohjoisten vuoristoalueiden ja tundran kasvi. Sitä tavataan Skandeilla Etelä-Norjasta Kuolan niemimaalle ja edelleen läpi Venäjän Alaskaan asti leveällä vyöhykkeellä Jäämeren rannikkoalueella. Alaskasta levinneisyysalue ulottuu läpi Pohjois-Kanadan ja edelleen Keski- ja Etelä-Grönlannin rannikkovyöhykkeelle. Suomessa lajia tavataan Enontekiössä Käsivarren Lapissa sekä Sallan pohjoisosassa Venäjän rajan tuntumassa.


title: Ruijanvihvilä

text: Ruijanvihvilä kasvaa soraisilla rannoilla ja ultraemäksisillä soraikoilla.


title: Merivihvilä

text: Merivihvilä ("Juncus balticus") on rannoilla kasvava monivuotinen vihviläkasvi. Sillä on kiemurteleva maavarsi, josta nousee lehdettömiä korsia. Tähkässä on parikymmentä tummanruskeaa kukkaa. Kukinto on harsu ja 2–7 senttimetriä pitkä. Lajia tavataan Itämeren rannoilla. Sitä pidetään joskus ruijanvihvilän kanssa saman lajin alalajina ("Juncus arcticus" ssp. "arcticus" ja "Juncus arcticus" ssp. "balticus").


title: Merivihvilä

text: Merivihvilä voi risteytyä ruijanvihvilän ("Juncus arcticus") ja jouhivihvilän ("Juncus filiformis") kanssa. Merivihvilän ja jouhivihvilän risteymää nimitetään säilävihviläksi ("Juncus balticus" × "filiformis").


title: Anton Kaindl

text: Anton Kaindl (14. heinäkuuta 1902, München - 31. elokuuta 1948, Workuta) oli saksalainen keskitysleirikomendantti toisen maailmansodan aikana. Hän oli arvoltaan SS-Obersturmbannführer ja myöhemmin SS-Standartenführer. Hän johti toimistoa SS-WVHA:ssa 31. elokuuta 1942 alkaen. Toimisto vastasi vankien vaatettamisesta keskitysleireillä. Hän oli Sachsenhausenin keskitysleirin seitsemäs ja viimeinen komendantti ja johti sen evakuointia huhtikuussa 1945. Sodan jälkeen Kaindl joutui liittoutuneiden vangiksi. Hän joutui oikeuteen 23. elokuuta 1947 Berliinin Pankowissa ns. Sachsenhausen-oikeudenkäyntiin yhdessä 15 muun syytetyn kanssa. Oikeudenkäynnin järjesti neuvostoliittolainen sotilastuomioistuin. Kaindl väitti vain noudattaneensa käskyjä. 1. marraskuuta 1947 Kaindl ja 8 muuta syytettyä tuomittiin elinkautisiin vankeusrangaistuksiin. Kaindl joutui pakkotyöhön arktisiin olosuhteisiin Vorkutan gulagiin, jossa kuoli kesällä 1948.


title: Gustav Sorge

text: Gustav Hermann Sorge (24. elokuuta 1911, Roniken – 1978 Rheinbach) eli Rauta-Gustav oli SS-Hauptscharführer ja sotarikollinen.


title: Gustav Sorge

text: Sorge syntyi Sleesiassa maatyöläisen pojaksi. Nuoruudessaan hän kuului Musta valtakunta -nimiseen järjestöön jota johti Hermann Weber. Vuonna 1931 järjestö yhdistyi Saksan kansallissosialistiseen työväenpuolueeseen ja SS:ään. Alkaen vuodesta 1934 hän oli SS:n jäsen Unterscharführerin arvoisena keskitysleirien turvallisuusjoukoissa KZ:ssä. Kesäkuussa 1938 hänet siirrettiin Sachenhausenin keskitysleiriin, jossa hän sai pian mainetta vankien ja neuvostosotilaiden raakalaismaisesta kohtelusta.


title: Gustav Sorge

text: Syyskuussa 1939 hänet ylennettiin SS-Oberscharführeriksi. 1942 hänestä tuli Sachenhausenin keskitysleirin leirijohtaja. Sorge palveli myös Alankomaissa ja Liettuassa ja osallistui taisteluihin partisaaneja vastaan. Alkuvuodesta 1942 Sorge järjesti SS Baubrigade 12:sta Sachenhausenin vangeista. Joukko raivasi liittoutuneiden aiheuttamia pommitustuhoja. Hän työskenteli myös saksalaisten sotilasvankilassa Torgaussa ja sai mainetta pahamaineisena kiduttajana. Sodan jälkeen puna-armeijan sotilaspoliisit vangitsivat Sorgen. Sachenhausen-oikeudenkäynnissä hänet tuomittiin yhdessä August Hoehnin, Kurt Eccariuksen, William Schubertin, Fritz Fickerin ja useiden muiden kanssa 18 000 puna-armeijan sotilaan kuolemasta Sachenhausenin leirillä. Lisäksi Sorgea syytettiin 25 vangin ampumisesta vuonna 1942. Sorge tuomittiin elinkautiseen vankeusrangaistukseen ja hän joutui Workutan gulagiin. Vapauduttuaan 1956 hän joutui Saksan Bonnissa oikeuteen 67 murhasta syytettynä. Hänet tuomittiin elinkautiseen vankeusrangaistukseen vuonna 1958. Hän kuoli vankilassa Saksassa vuonna 1978.


title: Etiopian jalkapallomaajoukkue

text: Etiopian jalkapallomaajoukkue on Etiopian jalkapalloliiton hallinnoima joukkue, joka edustaa Etiopiaa kansainvälisissä jalkapallo-otteluissa. Etiopia oli yksi kolmesta joukkueesta (Egypti, Sudan) jotka aloittivat Jalkapallon Afrikan-mestaruuskilpailut. Nämä kolme joukkuetta pelasivat vuoden vastakkain vuoden 1957 ja 1959 turnauksissa. Etiopia voitti mestaruuden kotikisoissaan 1962. Viime vuosina Etiopia ei ole pärjännyt kisoissa.


title: Lapsiporno.info

text: Lapsiporno.info on suomalaisen Matti Nikin ylläpitämä verkkosivusto, joka käsittelee verkkosensuurin nykytilaa, ongelmia ja tulevaisuuden näkymiä Suomessa. Sivusto on saavuttanut laajaa huomiota sen jouduttua keskusrikospoliisin ylläpitämälle lapsipornon suodatuslistalle helmikuussa 2008.


title: Lapsiporno.info

text: 2. toukokuuta 2011 Helsingin hallinto-oikeus katsoi, että poliisin tulee poistaa sivusto suodatuslistalta, koska laki koskee vain ulkomailla sijaitsevien sivustojen suodatusta.


title: Lapsiporno.info

text: Laki lapsipornografian levittämisen estotoimista tuli voimaan Suomessa 1. joulukuuta 2006. Lakia sovelletaan siten, että keskusrikospoliisi ylläpitää salaista listaa suodatettavista sivustoista, joiden se katsoo sisältävän lapsipornoa. Suodatuksen käyttöönotto on internet-palveluntarjoajille vapaaehtoista, mutta Viestintäministeriö on tuonut esille, että suodatuksen käyttöönotto voidaan muuttaa pakolliseksi tarvittaessa. Saadakseen selville, millaista materiaalia suodatuslistalla on, Nikki kirjoitti ohjelman, joka kävi läpi 100 000 aikuisviihdesivustoa. Näistä poliisin listalle oli joutunut 785 osoitetta, joista vain pieni osa oli Nikin mukaan lapsipornoa. Todistaakseen väitteensä Nikki julkaisi listan nettisivullaan.


title: Lapsiporno.info

text: 12. helmikuuta 2008 tuli ilmi, että sivusto on lisätty poliisin suodatuslistalle usean Elisan asiakkaan raportoitua asiasta. Keskusrikospoliisi kieltäytyi kommentoimasta, mitkä sivustot listalla ovat ja miksi, mutta rikosylikomisario Lars Henriksson vahvisti, että listalle joutuvat myös kotimaiset sivut, joilla on toimiva linkki ulkomaiselle lapsipornosivulle. Saatuaan selville, että listalle lisätään myös sivustot joilla on toimiva linkki lapsipornosivustolle Nikki lisäsi sivustolleen mahdollisuuden näyttää suodatuslista linkkeinä.


title: Lapsiporno.info

text: Nikkiä epäiltiin avunannosta sukupuolisiveellisyyttä loukkaavan kuvan levittämiseen. Esitutkinta ei kuitenkaan johtanut syytteisiin.


title: Lapsiporno.info

text: Electronic Frontier Finland (EFFI) on vaatinut keskusrikospoliisia selittämään miksi sivusto, joka sisälsi ainoastaan artikkeleita ja listan suodatetuista sivustoista on päätynyt suodatuslistalle. EFFIn hallituksen jäsen Leena Romppainen: ""Jos sivusto sisältäisi jotain laitonta, eikö oikea ratkaisu olisi poistaa se ja saattaa sen ylläpitäjät oikeuden eteen? Sivustohan sijaitsee suomalaisella palvelimella ja ylläpitäjän nimi kerrotaan näkyvästi heti etusivulla."" Suurin osa suodatetuista sivustoista sijaitsee joko Yhdysvalloissa tai EU-alueella. ""Paikalliset viranomaiset eivät ole näihin sivustoihin puuttuneet, joten joko sivustoilla ei oikeasti ole lapsipornoa tai sitten KRP ei ole vaivautunut asiasta kyseisten maiden viranomaisille ilmoittamaan. Kumpikin vaihtoehto on yhtä hälyttävä"" jatkaa Leena Romppainen. EFFIn Tero Tilus toteaa: ""Koko kuvien sensurointihanke on vain silmänkääntötemppu, jolla pyritään lakaisemaan maton alle varsinainen ongelma eli lasten seksuaalinen hyväksikäyttö. Yksi kasvoton virkamies päättää, mitä nettisivuja suomalaisille ei saa näyttää, eikä päätöksistä voi valittaa. Nyt hän näköjään on päättänyt, ettei suodatusta saa kritisoida"."


title: Lapsiporno.info

text: Entinen kansanedustaja Jyrki Kasvi on myös ilmaissut huolensa lapsiporno.info -sivuston sensurointia kohtaan huomauttamalla, että laki sallii ainoastaan ulkomailla sijaitsevien sivustojen suodatuksen. Hän muistuttaa myös, että liikenne- ja viestintäministeri Susanna Huovinen ajaessaan lakia korosti järjestelmän avoimuutta ja läpinäkyvyyttä.


title: Lapsiporno.info

text: Apulaisoikeusasiamies Jukka Linstedtille on myös kanneltu lapsiporno.info-sivuston sensuroinnista.


title: Lapsiporno.info

text: Helsingin hallinto-oikeus ei olisi suostunut aluksi käsittelemään valitusta, mutta korkein hallinto-oikeus oli määrännyt ottamaan asian käsiteltäväksi.


title: Lapsiporno.info

text: Kolme vuotta sensuroinnin aloittamisen jälkeen 2. toukokuuta 2011 Helsingin hallinto-oikeus antoi asiassa päätöksen, jonka mukaan Nikin sivustoa ei voitu pitää listalla, koska laki koskee vain ulkomailla sijaitsevia sivustoja.


title: Lapsiporno.info

text: Sekä Nikki että KRP ovat ilmoittaneet harkitsevansa valittavansa asiasta korkeimpaan hallinto-oikeuteen. Nikki ei ollut tyytyväinen hallinto-oikeuden päätökseen jättää korvaamatta hänen oikeudenkäyntikulunsa. Lisäksi Nikki on kotisivullaan kritisoinut päätöstä siitä, että oikeus ei ottanut kantaa, onko Lapsiporno.info lain tarkoittama lapsipornosivusto.


title: Ensio Ripatti

text: Ensio Ripatti on Riku Suokkaan luoma fiktiivinen yksityisetsivä. Pukeutumistyyliltään hän muistutti Tarkastaja Gadgetia. Ripatti tuli tutuksi "ÄlyÄlyä"-ohjelmasta, jossa hänellä oli oma osio. Lisäksi jokaisen ohjelman lopussa molemmat kilpailijajoukkueet saivat Ripatti-aiheiset paidat. 2000-luvun alussa Ensio Ripatilla oli oma televisiosarja Yle TV2:lla. Sarjan aikana hänellä oli avustajana Elviira-niminen tyttö.


title: Ensio Ripatti

text: Ensio Ripatin tutkimat tapaukset vaihtelivat salajuonista aina pommien purkuun.


title: Ammunnan Euroopan-mestaruuskilpailut 2007 - 10 m ilmapistooli, pojat

text:
10 m ilmapistoolilla pojat ampuvat 60 laukausta peruskilpailussa ja kahdeksan parasta ampujaa peruskilpailun tuloksen perusteella pääsee 10 laukauksen finaaliin.
Joukkuekilpailussa joukkueen muodostavat kolme saman maan kilpailijaa.


text: Poikien ilmapistooli EM-kilpailut 2007 järjestettiin 15. maaliskuuta, Deauvillessä.


title: Charlie Maxwell

text: Charles Richard ”Charlie” Maxwell (s. 8. huhtikuuta 1927) on yhdysvaltalainen baseballpelaaja, joka pelasi Major League -tasolla vuosina 1950–1964. Hän syntyi ja pelasi yliopistobaseballia Michiganissa ennen palvelemisesta Yhdysvaltain armeijassa.


title: Charlie Maxwell

text: Maxwellin ammattilaisjoukkueina olivat Boston Red Sox, Baltimore Orioles, Detroit Tigers ja Chicago White Sox. Hän oli All-Star-pelaajana vuosina 1956–1957 ja pääsi Michigan Sports Hall of Fameen vuonna 1997.


title: Alice Jemeli Timbilili

text: Alice Jemeli Timbilili (s. 1. helmikuuta 1983 Keiyo) on kenialainen kestävyys- ja maastojuoksija.


title: Alice Jemeli Timbilili

text: Timbilili voitti 1999 kultaa Bydgoszczin alle 18-vuotiaiden MM-kisoissa 3 000 metrin juoksussa ajalla 9.01,99. Seuraavana vuonna hän voitti Vilamouran maastojuoksun MM-kisoissa hopeaa nuorten sarjassa ja sijoittui Sydneyn olympialaisissa 10 000 metrin juoksussa neljänneksitoista ajalla 31.50,22. Vuonna 2001 hän juoksi Oostenden maastojuoksun MM-kisoissa nuorten sarjassa kuudenneksitoista.


title: Alice Jemeli Timbilili

text: Timbilili sijoittui Lausannen maastojuoksun MM-kisoissa 2003 pitkällä matkalla neljänneksitoista. Seuraavana vuonna hän oli Brysselin maastojuoksun MM-kisoissa neljäs pitkällä matkalla ja Ateenan olympialaisissa 10 000 metrillä kuudestoista. Kauden lopussa hän juoksi seitsemänneksi 3 000 metrillä ajalla 8.50,46 ja kuudenneksi 5 000 metrin juoksussa ajalla 15.28,18. Timbilili voitti St. Etiennen maastojuoksun MM-kisoissa 2005 hopeaa pitkällä matkalla. Kaksi vuotta myöhemmin hän sijoittui maantiejuoksun MM-kisoissa yhdeksänneksi.


title: Karen Dior

text: Karen Dior (14. helmikuuta 1967 – 25. elokuuta 2004) oli yhdysvaltalainen pornonäyttelijä. Hän toimi pornonäyttelijänä aktiivisesti vuosina 1989–2003. Karen Dior menehtyi vuonna 2004 sairastamaansa maksakirroosiin 37-vuotiaana.


title: Monacon Grand Prix 1977

text: Monacon Grand Prix 1977 oli Formula 1 -sarjan osakilpailu, joka ajettiin 22. toukokuuta 1977 Monacon katuradalla. Kilpailun voitti Jody Scheckter.


title: Monacon Grand Prix 1977

text: Monacon GP 1977 – F1-ruutu


Norjan ympäristötieteen ja biologian yliopisto (, ) sijaitsee Åsissa Akershusin läänissä. Oppilaitos on perustettu 1859. Aiemmin oppilaitoksen nimenä oli Norjan maatalouskorkeakoulu (). Siitä tuli Norjan kuudes yliopisto vuonna 2005, missä yhteydessä myös oppilaitoksen nimeä muutettiin.


title: Belgian Grand Prix 1977

text: Belgian Grand Prix 1977 oli Formula 1 -sarjan osakilpailu, joka ajettiin 5. kesäkuuta 1977 Zolderin radalla. Kilpailun voitti Gunnar Nilsson, jolle voitto oli uran ensimmäinen ja ainoa.


title: Belgian Grand Prix 1977

text: Belgian GP 1977 – F1-ruutu


title: Jani Tuppurainen

text: Jani Juhani Tuppurainen (s. 30. maaliskuuta 1980 Muhos) on suomalainen jääkiekkoilija, joka pelaa SM-liigajoukkue JYPissä. Hän toimii joukkueen varakapteenina. Tuppuraisen vahvuuksiin kuuluu nopeus ja luovuus. Hän osaa myös ärsyttää vastustajia. Tuppurainen pelaa useimmiten ykkösketjun laitahyökkääjänä.


title: Jani Tuppurainen

text: Tuppurainen aloitti jääkiekon Muhoksen Jääklubissa 1980-luvun lopulla. Toiminta joukkueessa oli tuolloin kuitenkin vähäistä, joten hän pelasi ensimmäiset jääkiekko-ottelunsa Oulunsalon Kiekko-Ketuissa, jossa Tuppurainen vietti kaksi kautta. Sen jälkeen hän siirtyi Oulun Kärppiin, joita Tuppurainen edusti C-juniori-ikäiseksi asti. Pieni koko ja heiveröisyys kuitenkin vaikeuttivat hänen mahtumistaan Kärppien B-nuoriin, joiden ryhmästä Tuppurainen putosi. Tuppurainen pelasi tämän jälkeen yhden kauden Kiekko-Oulun B-nuorissa. Kauden 1998–1999 hän aloitti Laser HT:n A-nuorten II-divisioonajoukkueessa, mutta Tuppurainen siirtyi ennen joulua Limingan Kiekon miesten joukkueeseen pelaamaan II-divisioonaa.


title: Jani Tuppurainen

text: Kesällä 1999 Tuppurainen yritti päästä Kärppien A-nuoriin, mutta hän ei kuitenkaan mahtunut joukkueeseen. Tuppurainen oli tämän jälkeen mukana hänelle LiKistä tutun valmentaja Reino Ruotsalaisen sekä hänen poikansa Reijo Ruotsalaisen järjestämällä leirillä, jossa vieraili yhdysvaltalaisvalmentajia. Tuppurainen houkuteltiin näin ollen NAHL-juniorisarjaan ja Chicago Freezen riveihin kaudeksi 1999–2000. Hän oli joukkueen kolmanneksi paras pistemies Bryan Millerin kanssa tehoilla 9+27=36. Tuppurainen pelasi alkukauden 2000–2001 Suomi-sarjaa Kiekko-Oulun riveissä, kunnes hän palasi joulun jälkeen takaisin Freezeen.


title: Jani Tuppurainen

text: Kaudeksi 2001–2002 Tuppurainen palasi Suomeen suorittamaan armeijaa ja hän pelasi kautensa Kiekko-Oulussa, jonka kolmanneksi paras pistemies Tuppurainen oli tehoilla 17+20=37. Joukkue eteni Mestiksen karsintoihin saakka, joiden paras maalintekijä Tuppurainen oli kuudella osumallaan. Hän voitti kauden päätteeksi Suomi-sarjan hopeaa, mutta Kiekko-Oulu jäi kuitenkin ilman sarjanousua.


title: Jani Tuppurainen

text: Tuppurainen siirtyi kaudeksi 2002–2003 Suomi-sarjan mestaruuden voittaneeseen ja Mestikseen nousseeseen Kajaanin Hokkiin. Hän haki kesällä 2002 pelipaikkaa myös Kärppien SM-liigajoukkueesta, jonne Tuppurainen sai sopimuksen. Hän pelasi kautensa kuitenkin pääasiassa Hokissa, jossa Mestiksen tulokaskausi toi 37 runkosarjaottelussa tehot 15+17=32 sekä kolmessa playoff-ottelussa yhden syöttöpisteen. Tuppurainen oli runkosarjassa joukkueen toiseksi paras maalintekijä ja neljänneksi paras pistemies. Hänen teholukemansa +17 oli Hokin paras. Tuppurainen pelasi kauden aikana myös kahdeksan SM-liigaottelua Kärpissä tehden yhden syöttöpisteen. Hän pelasi ensimmäisen SM-liigaottelunsa 9. joulukuuta 2002 Pelicansia vastaan, jolloin Tuppurainen paikkasi Petr Tonin ja Petr Tenkrátin loukkaantumisia. Hänet merkittiin liigadebyytissään Kärppien ykkösketjuun Sami Mettovaaran ja Mika Pyörälän viereen. Huhtikuussa 2003 Tuppurainen teki vuoden mittaisen jatkosopimuksen Hokin kanssa.


title: Jani Tuppurainen

text: Toisella Hokki-kaudellaan 2003–2004 Tuppurainen teki Mestiksen yhden kauden piste-ennätyksensä tehoilla 13+22=35, joilla hän oli joukkueen toiseksi paras maalintekijä ja kolmanneksi paras pistemies. Tuppuraisen teholukema +13 oli taas Hokin paras. Joukkueen kausi päättyi hänen osaltaan kuitenkin muistettavasti; Tuppurainen onnistui tekemään neljännessä puolivälieräottelussa maalin jatkoajalla Kokkolan Hermestä vastaan. Hokki juhli jo ottelusarjan ratkaisun siirtymistä viidenteen otteluun, mutta Tuppuraisen maalia ei kuitenkaan hyväksytty, sillä joukkueelle tuomittiin rangaistus liian monesta pelaajasta jäällä. Pettynyt Tuppurainen lainasi Hermeksen maalivahti Miika Wiikmanin juomapulloa ja pesi maalituomarin edessä olleen pleksin. Hän sai tilanteesta käytösrangaistuksen, jota istuessaan Hermeksen Antti Hildén ratkaisi joukkueelleen välieräpaikan. Tuppurainen palkittiin kauden päätteeksi Hokin omissa päättäjäisissä joukkueen parhaana pelaajana. Hän teki samoihin aikoihin vuoden mittaisen jatkosopimuksen joukkueen kanssa.


title: Jani Tuppurainen

text: Kesällä 2004 Tuppurainen harjoitteli Kärppien SM-liigajoukkueen mukana, mutta hän ei saanut itselleen pelipaikkaa joukkueesta ja palasi elokuun lopulla Hokin vahvuuteen. Tuppurainen oli tehoilla 13+14=27 joukkueen toiseksi paras pistemies ja maalintekijä Juho-Tuomas Appelin jälkeen.


title: Jani Tuppurainen

text: Kaudeksi 2005–2006 Tuppurainen siirtyi vuoden mittaisella sopimuksella SM-liigan nousijoukkue Kalevan Pallon riveihin. Hänen ensimmäinen kokonainen SM-liigakautensa toi 48 runkosarjaottelussa tehot 7+12=19, joilla joukkueen positiivisimpiin yllättäjiin kuulunut Tuppurainen oli KalPan neljänneksi paras pistemies. Hänen liigauransa avausmaali syntyi 22. syyskuuta 2005 vieraissa Tampereen Ilvestä vastaan. Maaliskuussa 2006 Tuppurainen teki kaksivuotisen jatkosopimuksen joukkueen kanssa.


title: Jani Tuppurainen

text: Tuppurainen teki kaudella 2006–2007 läpimurtonsa SM-liigassa ja oli KalPan kolmanneksi paras pistemies ja maalintekijä tehoilla 14+21=35. Hän jakoi myös joukkueen sisäisen jäähypörssin voiton Mikko Purontakasen kanssa 86 minuutillaan. Kesken kauden 2007–2008, tammikuun 2008 lopulla Tuppurainen siirtyi KalPasta loppukaudeksi Ruotsiin Elitserienin Färjestad BK:hon. Hän oli siirtyessään KalPan paras pistemies tehtyään 43 runkosarjaottelussa tehot 13+20=33 ja kauden päättyessä toiseksi paras pistemies Tuomas Kiiskisen jälkeen.


title: Jani Tuppurainen

text: Kaudeksi 2008–2009 Tuppurainen siirtyi kaksivuotisella sopimuksella JYPiin. Hän joutui kuitenkin jo elokuussa 2008 koko syyskauden ajaksi sivuun nivusvamman vuoksi. Tuppuraista paikkasi joulutaukoon asti slovakialainen Jiří Bicek. Pääasiassa kakkosketjussa pelannut Tuppurainen ei päässyt loukkaantumisensa takia kuitenkaan kauden aikana parhaaseen iskuunsa. Hän voitti kauden päätteeksi Suomenmestaruuden. Tuppurainen onnistui kuitenkin toisella JYP-kaudellaan 2009–2010, jolloin hän pääsi myös harjoittelemaan ehjänä. Tuppurainen jakoi 22 osumallaan joukkueen sisäisen maalipörssin voiton Juha-Pekka Hytösen kanssa ja sijoittui JYPin sisäisessä pistepörssissä kolmanneksi. He jakoivat koko SM-liigan maalipörssin seitsemännen sijan SaiPan Shayne Toporowskin kanssa. Tuppurainen voitti kauden päätteeksi SM-pronssia. Tammikuussa 2010 hän teki vuoden mittaisen jatkosopimuksen JYPin kanssa.


title: Jani Tuppurainen

text: Tuppuraisen kautta 2010–2011 haittasi sormivamma, jonka takia hänen runkosarjansa jäi 43 ottelun mittaiseksi. Tuppurainen teki maaliskuussa 2011 kaksivuotisen, KHL-option sisältäneen jatkosopimuksen JYPin kanssa. Kaudella 2011–2012 hän nousi SM-liigan eliittiin tehtyään runkosarjassa tehot 17+34=51. Tuppurainen oli JYPin toiseksi paras pistemies Éric Perrinin jälkeen ja jakoi SM-liigan pistepörssin kuudennen sijan HIFK:n Mikael Granlundin kanssa. Kevään 2012 pudotuspeleissä hän oli joukkueen paras pistemies ja maalintekijä tehoilla 7+8=15. Tuppuraisen edellä pistepörssissä oli vain Pelicansin Ryan Lasch. Hän voitti myös koko pudotuspelien tehopörssin lukemalla +12. Tuppurainen voitti kauden päätteeksi Suomenmestaruuden ja palkittiin pudotuspelien parhaana pelaajana Jari Kurri -palkinnolla.


title: Jani Tuppurainen

text: Tuppurainen käytti sopimuksessaan olleen KHL-option ja siirtyi kaudeksi 2012–2013 vuoden mittaisella sopimuksella liigan ukrainalaisjoukkue Donbass Donetskiin. Hän edusti joukkuetta kauden aikana myös Continental Cupissa, jonka Donetsk voitti. Tuppurainen palasi kaudeksi 2013–2014 takaisin JYPiin tehtyään nelivuotisen sopimuksen joukkueen kanssa. Hänen sopimuksessaan oli vuoden mittainen KHL-pykälä. Tuppurainen nousi myös JYPin varakapteeniksi. Hänen syyskautensa eteni varsin vaisusti ja tehottomasti, mutta Tuppurainen paransi kevätkaudella ja teki runkosarjan aikana kaikkiaan 33 tehopistettä. Kevään 2014 pudotuspeleissä hän oli JYPin paras pistemies ja syöttäjä tehoilla 1+5=6. Tuppurainen oli joukkueen paras pistemies myös European Trophyn alkulohkossa tehoilla 5+5=10. JYP voitti turnauksen.


title: Jani Tuppurainen

text: Kaudella 2014–2015 Tuppurainen sivusi SM-liigan yhden kauden piste-ennätystään tehoilla 17+34=51, joilla hän oli JYPin toiseksi paras pistemies Éric Perrinin jälkeen. Heidän edellään koko SM-liigan pistepörssissä oli vain Bluesin Kim Hirschovits. Tuppuraisen ketjukaverina pelasi läpimurtokauden pelannut Markus Hännikäinen. Kausi päättyi joukkueen pronssimitaliin. Mestarien liigassa hän oli JYPin paras pistemies ja syöttäjä tehoilla 2+7=9. Kaudella 2015–2016 Tuppurainen oli joukkueen paras pistemies ja syöttäjä tehoilla 12=24=36. Kevään 2016 pudotuspeleissä hän oli JYPin paras pistemies ja maalintekijä tehoilla 5+5=10. Toukokuussa 2016 Tuppuraisen sopimusta joukkueen kanssa pidennettiin kahdella vuodella kevääseen 2019 saakka. Kaudella 2016–2017 hän oli JYPin paras syöttäjä ja toiseksi paras pistemies Juha-Pekka Hytösen kanssa tehoilla 12+27=39. CHL:ssä Tuppurainen oli tehoilla 1+4=5 joukkueen paras syöttäjä Tuomas Pihlmanin kanssa sekä paras pistemies hänen, Antti Suomelan ja Joonas Nättisen kanssa. Tuppurainen voitti kauden päätteeksi SM-pronssia.


title: Jani Tuppurainen

text: Tuppurainen teki kaudella 2017–2018 37 vuoden iässä SM-liigan yhden kauden piste-ennätyksensä tehoilla 21+33=54, joilla hän sijoittui liigan pistepörssissä kolmanneksi edellään vain joukkuetoveri Antti Suomela ja TPS:n Tomi Kallio. Pudotuspeleissä hän oli JYPin paras pistemies ja syöttäjä seitsemällä syöttöpisteellään. Tuppurainen joutui kuitenkin jättämään väliin joukkueen kauden viimeisen ottelun, kun hän loukkaantui viidennessä puolivälieräottelussa HIFK:n Saku Salmelan taklattua Tuppuraisen niskan seudulta päin laitaa. Hän pelasi kuitenkin ottelun loppuun asti. Salmela sai teostaan kahden minuutin jäähyn laitataklauksesta, mutta Liigan kurinpitodelegaatio tuomitsi hänet ottelun jälkeen viiden ottelun pelikieltoon. Mestarien liigassa Tuppurainen oli JYPin paras syöttäjä kahdeksalla syöttöpisteellään ja voitti joukkueen sisäisen tehotilaston lukemalla +6. Hän voitti CHL:n mestaruuden. Tammikuussa 2019 Tuppurainen teki JYPin kanssa vuoden mittaisen jatkosopimuksen.


title: Jani Tuppurainen

text: Tuppurainen edusti Suomea MM-kilpailuissa vuonna 2012. Yhteensä hän on pelannut 18 A-maaottelua tehopistein 1+3=4. Tuppurainen teki A-maajoukkuedebyyttinsä 5. marraskuuta 2009 Helsingin Hartwall Arenalla Karjala-turnauksen avausottelussa Venäjää vastaan. Hänen ensimmäinen A-maajoukkuemaalinsa syntyi 11. huhtikuuta 2014 Euro Hockey Challenge -ottelussa Kuopiossa Latviaa vastaan.


title: Jani Tuppurainen

text: Tuppurainen palkittiin Pohjola-leirin herrasmiespelaajana vuonna 1995.


title: Jani Tuppurainen

text: Tuppurainen pelasi B-juniori-ikäisenä myös kaukalopalloa nuorten SM-tasolla ennen lopullista vaihtoa jääkiekon puolelle. Hän on harrastanut myös pesäpalloa ja jalkapalloa.


title: Kööpenhaminan hiippakunta

text: Kööpenhaminan hiippakunta () on yksi Tanskan kansankirkon hiippakunnista. Hiippakunta koostuu Bornholmin, Dragørin, Frederiksbergin, Kööpenhaminan ja Tårnbyn kunnista. Hiippakunnan pääkirkko on Vor Frue Kirke Kööpenhaminassa. Hiippakunta muodostettiin vuonna 1922, kun Sjellannin hiippakunta jaettiin Roskilden ja Kööpenhaminan hiippakuntiin.


title: Johan Carlsson

text: Johan Carlsson (s. 1. elokuuta 1981 Tukholma, Ruotsi) on uransa lopettanut ruotsalainen jalkapalloilija. Hän oli pelipaikaltaan puolustava keskikenttäpelaaja.


title: Johan Carlsson

text: Veikkausliigassa Carlsson pelasi yhteensä 68 ottelua ja teki yhden maalin.


title: Roskilden hiippakunta

text: Roskilden hiippakunta () on yksi Tanskan kansankirkon hiippakunnista. Hiippakunta muodostettiin vuonna 1922, kun Sjellannin hiippakunta jaettiin Kööpenhaminan ja Roskilden hiippakuntiin. Hiippakunnan pääkirkko on Roskilden tuomiokirkko Roskilden kaupungissa.


title: Helsingørin hiippakunta

text: Helsingørin hiippakunta () on yksi Tanskan kansankirkon hiippakunnista. Hiippakunta koostuu Pääkaupunkialueesta, pois lukien Dragørin, Bornholmin, Frederiksbergin, Kööpenhaminan ja Tårnbyn kunnat, jotka ovat osa Kööpenhaminan hiippakuntaa. Helsingørin hiippakunnan pääkirkko on Helsingørin tuomiokirkko Helsingørin kaupungissa. Hiippakunta muodostettiin 1. tammikuuta 1961 erottamalla se Kööpenhaminan hiippakunnasta. Se on Tanskan nuorin hiippakunta.


title: Paavo Warén

text: Paavo Filemon Warén (20. toukokuuta 1872 Suonenjoki – 21. elokuuta 1933 Helsinki) oli suomalainen toimittaja, suomentaja ja filosofian maisteri.


title: Paavo Warén

text: Warénin vanhemmat olivat kirkkoherra, rovasti Johan Warén ja Adolfina Maria Aschan. Hän pääsi ylioppilaaksi Helsingin suomalaisesta normaalilyseosta 1890 ja opiskeli Helsingin yliopistossa valmistuen filosofian kandidaatiksi ja maisteriksi 1897.


title: Paavo Warén

text: Warén oli Suomen Liikemiesten Kauppaopiston opettajana 1899–1925, Helsingin Sanomien ensimmäisenä päätoimittajana vuosina 1904–1905 sekä ulkoasiainministeriön sanomalehtijaoston ja -toimiston jaostosihteerinä ja toimistosihteerinä vuodesta 1918.


title: Paavo Warén

text: Warén suomensi myös kirjallisuutta. Hänen käännöksiinsä kuuluivat mm. Émile Zolan "Ansa".


title: Paavo Warén

text: Paavo Warén oli naimisissa Aili Maria Telénin (k. 1929) kanssa 1901–1929


title: Lolland-Falsterin hiippakunta

text: Lolland-Falsterin hiippakunta () on yksi Tanskan kansankirkon hiippakunnista. Hiippakunta koostuu Lollandista ja Falsterista ja sen pääkirkkona toimii Maribon tuomiokirkko. Hiippakunta muodostettiin vuonna 1803 erottamalla se Fyenin hiippakunnasta. Lolland-Falsterin hiippakunta on Tanskan pienin hiippakunta.


title: Fort Wayne

text: Fort Wayne on kaupunki Indianan osavaltion koillisosassa Yhdysvalloissa. Vuonna 2006 kaupungissa oli 248 637 asukasta, millä se nousi Yhdysvaltojen 70. suurimmaksi kaupungiksi. Viimeisin kasvupyrähdys johtui pääosin kuntaliitoksesta Aboiten pikkukaupungin kanssa.


title: Fort Wayne

text: Fort Wayne sijaitsee suunnilleen yhtä kaukana Chicagosta, Cincinnatista ja Detroitista, ja on näin ollen palvellut luonnollisena liikenteen solmukohtana alueellaan.


title: Fort Wayne

text: Fort Waynessä vallitsee kostea mannerilmasto. Kesät ovat kuumia ja kosteita, talvet kylmiä ja lumisia. Tornadoita havaitaan säännöllisesti.


title: Fort Wayne

text: Fortwayne on ollut teollisuuskaupunki, mutta rakennemuutos on vienyt sieltä työpaikkoja. Vuonna General Motorsin tehdas, jossa kootaan avolavapakettiautoja, on kaupungin suurin teollisuustyönantaja. Maatalouden liitännäiselinkeinot työllistävät myös fortwaynelaisia.


title: Aimee Teegarden

text: Aimee Richelle Teegarden (s. 10. lokakuuta 1989 Downey, Kalifornia) on yhdysvaltalainen näyttelijä, joka tunnetaan parhaiten televisiosarjasta "Unelmien kentät" (2006–2011).


title: Aimee Teegarden

text: Los Angelesin alueella kasvanut Teegarden aloitti uransa mainoksissa varhain toisella kymmenellään ja teki 13-vuotiaasta myös mallin töitä. High schoolin hän suoritti kotiopetuksessa ja valmistui 16-vuotiaana. Samoihin aikoihin Teegarden sai roolin "Unelmien kentistä". Hän esitti sarjassa joukkueen valmentajan tytärtä Julie Tayloria kaikki viisi tuotantokautta. Hänellä oli uransa alkuvuosina pieniä rooleja myös esimerkiksi televisiosarjoissa "Todistettavasti syyllinen", "Hannah Montana", "Ned’s Declassified" ja "90210"


title: Aimee Teegarden

text: Teegarden esiintyi vuonna 2011 Disneyn elokuvan "Prom" pääosassa ja Wes Cravenin kauhuelokuvassa "Scream 4". Vuonna 2012 hänet valittiin The CW:lle suunnitellun "The Selection" -sarjan pääosaan. Pilottijakso kuvattiin kahdesti, mutta lopulta kanava päätyi luopumaan sarjan tekemisestä. Vuonna 2014 Teegarden esiintyi pääosassa The CW:n sarjassa "Star-Crossed – Maailmat vastakkain", ja syksyllä 2016 hän näytteli ABC:n "Notorious"-sarjassa.


title: Aimee Teegarden

text: Maaliskuussa 2015 Teegarden sai roolin kauhuelokuvasta "Rings", joka sai ensi-iltansa vuonna 2017.


title: Aalborgin hiippakunta

text: Aalborgin hiippakunta () on yksi Tanskan kansankirkon hiippakunnista. Hiippakunta perustettiin vuonna 1554. Sen piispanistuin sijaitsi alun perin Børglumin luostarissa, mutta uskonpuhdistuksen myötä se siirrettiin 29. syyskuuta vuonna 1554 Budolfin kirkkoon Aalborgiin.


title: Henderson (Nevada)

text: Henderson on kaupunki Etelä-Nevadassa Yhdysvalloissa lähellä Las Vegasin kaupunkia. Henderson rakentui vuonna 1941 perustetun magnesiumtehtaan ympärille ja se on kasvanut viime aikoina nopeasti. Nykyisin Henderson on Nevadan toiseksi suurin kaupunki Las Vegasin jälkeen sen ohitettua Renon kaupungin.


title: Henderson (Nevada)

text: Henderson sijaitsee Las Vegasin laaksossa Etelä-Nevadassa Las Vegasin kaupungin ja Boulder Cityn välissä. Matkaa Las Vegasiin luoteessa on noin kymmenen kilometriä. Kaupungin pinta-ala on noin 279 km².


title: Henderson (Nevada)

text: Nykyinen Etelä-Nevada oli suhteelliosen harvaan asuttua aluetta aina 1900-luvun alkupuoliskolle saakka. Espanjalaiset tutkimusmatkailijat olivat nimenneet Las Vegasin 1800-luvun alussa ja mormonit olivat perustaneet paikalle pienen siirtokunnan ja linnoituksen vuonna 1855. Vain hieman myöhemmin he siirtyivät kuitenkin edelleen muualle. 1800-luvun jälipuoliskolla Las Vegas ja nykyinen Henderson liitettiin Arizonan territoriosta Nevadaan, minkä jälkeen alueelle syntyi pienimuotoista maaseutuasutusta. Ensimmäinen suurempi joukko siirtolaisia saapui alueelle vasta vuonna 1931, jolloin alettiin rakentaa alun perin nimellä Boulderin pato tunnettua ja sittemmin uudelleen nimettyä Hooverin patoa.


title: Henderson (Nevada)

text: Varsinainen Henderson sai kuitenkin alkunsa hieman myöhemmin. Vuonna 1941 Howard Eelsin omistama Basic Magnesium Inc. eli BMI solmi valtion kanssa sopimuksen tehtaan perustamisesta. Puolustusteollisuus ja asevoimat tarvitsi magnesiumia toisen maailmansodan aikana ja valtavalla tehtaalla oli huipussaan 14 000 työntekijää. Määrä oli tuolloin yli 10 % koko Nevadan osavaltion väkiluvusta. Henderson rakennettiin lähes yhden yön aikana yhtiön tehtaan ympäristöön. Tehtaan työläiset asuivat yksinkertaisissa rakennelmissa tai jopa teltoissa aina vuoteen 1942 saakka, jolloin aloitettiin oikean kaupungin rakentaminen. Eells myi yhtiönsä Anaconda Copper Mining-yhtiölle, joka vei kaupungin rakennustyöt loppuun. Valmis kaupunki sai nimensä entisen senaattorin Charles B. Hendersonin mukaan.


title: Henderson (Nevada)

text: Toisen maailmansodan jälkeen magnesiumin kysyntä romahti ja tehdas suljettiin vuonna 1947. Kaupunki taantui nopeasti ja se menetti lähes puolet asukkaistaan. Kaupunki oli vaarassa muuttua aavekaupungiksi, mutta lopulta Colorado River Commission of Nevada päätti ostaa tehtaan, mikä säästi kaupungin tuholta. Hendersonin hallinnollinen kaupunki ("incorporated city") perustettiin vuonna 1953, jolloin kaupungissa oli 7 410 asukasta. Kaupunki alkoi kasvaa huomattavasti 1980-luvulta lähtien, jolloin aloitettiin ensimmäisen suunnitelmallisesti rakennetun naapuruston Green Valleyn rakentaminen. Henderson on sittemmin ollut Yhdysvaltojen nopeimmin kasvavien kaupunkien joukossa ja se ohitti Renon Nevadan toiseksi suurimpana kaupunkina vuonna 1999.


title: Henderson (Nevada)

text: Henderson on Nevadan teollisuuden keskus. Kaupungin tuotantolaitoksissa valmistetaan kemikaaleja ja titaniumia etenkin asevoimien tarpeita varten. Taloudellinen toiminta on toisaalta myös monimuotoistunut kaupungin alkuvaiheiden teollisuuspainoitteisuudesta. Uusiin aloihin kuuluvat esimerkiksi koulutuspalvelut ja lääketeollisuus. Vanhustenhoitopalvelujen tarjonta on lisääntynyt monien eläkeläisten asettuessa alueelle. Läheisen Las Vegasin ansiosta kaupungissa on myös turisteille tähdättyjä palveluja. Osuutensa kaupungin taloudessa on myös asevoimilla. Nellisin lentotukikohta sijaitsee kaupungista koilliseen ja se työllistää siviili- ja sotilashenkilökuntaa.


title: Henderson (Nevada)

text: Kotitalouksien keskimääräiset vuosittaiset ansiot Hendersonissa aikavälillä 2012–2016 olivat 64 277 USD ja henkilöä kohden 34 447 USD. 9,2 % väestöstä eli köyhyysrajan alapuolella.


title: Henderson (Nevada)

text: Hendersonin asukasluku oli vuoden 2010 väestönlaskennan mukaan 257 729 ja vuoden 2017 arvion mukaan 292 969. Kaupungin väestöstä 78 % oli taustaltaan valkoisia, 7,2 % aasialaisia, 5,6 % afroamerikkalaisia ja 4,4 % kuului kahteen tai useampaan rotuun. Latinoja mistä tahansa rodusta oli 15,8 %. Kaupungin asukkaista 17,8 % puhui kotonaan jotakin muuta kieltä, kuin englantia.


title: Henderson

text: Henderson voi tarkoittaa ainakin seuraavia:


title: Ruotsin Grand Prix 1977

text: Ruotsin Grand Prix 1977 oli Formula 1 -sarjan osakilpailu, joka ajettiin 16. kesäkuuta 1977 Scandinavian Racewayn radalla. Kilpailun voitti Jacques Laffite.


title: Ruotsin Grand Prix 1977

text: Ruotsin GP 1977 – F1-ruutu


title: Sinineontetra

text: Sinineontetra ("Paracheirodon simulans") on läheistä sukua kardinaalitetralle ja neontetralle, mutta se on niitä kumpaakin hieman pienempi. Sinineontetrasta on hiljattain tullut suosittu akvaariokala.


title: Sinineontetra

text: Sinineontetra on kotoisin Amazonasin vesistöstä, Etelä-Amerikasta. Se löydettiin vuonna 1962. Suurin osa sinineontetroista on luonnosta pyydystettyjä. Niitä tavataan Koillis-Brasiliasta Rio Negrosta Kolumbiaan ja Venezuelaan Orinoco-jokeen ulottuvalta alueelta. Niiden luontaisessa elinympäristössä puut varjostavat jokia, joten vedessä on varsin hämärää.


title: Sinineontetra

text: Sinineontetra on kuin pieni neontetra, jolta lähes puuttuu alempi punainen raita. Aikuinen sinineontetra on harvoin yli 3 cm pitkä, tavallinen aikuispituus on noin 2-3 cm.


title: Sinineontetra

text: Sinineontetra on tetroista arimpia ja se myös liikkuu monia muita tetroja hieman tiiviimmin parvessa. Arkana kalana se tarvitsee suuren parven ympärilleen. Sininoentetraparvessa tulisikin olla aina ainakin 15-20 yksilöä, mieluiten enemmänkin. Mitä suurempi sinineontetraparvi on, sitä paremmin ne viihtyvät. Akvaarion tulisi olla vähintään 40-50 litran vetoinen ja runsaskasvinen. Tämän kokoisessa akvaariossa voidaan pitää noin viittätoista sinineontetraa ilman muita kaloja. Parhaimmillaan sinineontetra on akvaarion ainoana parvikalana, eikä pienen akvaarion keskivedessä tarvitsisi ollakaan kuin suuri parvi näitä kaloja. Sinineontetrojen seuraan sopivia muita parvikaloja ovat mm. kardinaalitetra ja erityypiset kiilakyljet, kute kiilakylki ja rusokiilakylki. Pohjakaloiksi soveltuvat kalat jotka eivät syö sinineontetroja, esimerkiksi pienet monniset, piikkisilmät ja monet imumonnit. Alle 100 litraisiin voi sinineontetrojen seuraksi asuttaa esimerkiksi sukarapuja.


title: Sinineontetra

text: Sinineontetra on kotoisin tummista rehevistä vesistä, joiden pohjalla on lehtikariketta. Tumma pohja ja tausta ovat myös sinineontetralle eduksi. Veden tulisi olla 24-27-asteista ja pH:n 6-7. Veden tulisi olla myös hyvin pehmeää. Turvelisäys on tälle kalalle hyödyksi.


title: Sinineontetra

text: Koska suurin osa sinineontetroista on luonnosta pyydystettyjä, voivat ne olla varsinkin aluksi huonoja syömään teollisia ruokia. Parhaiten niille maistuvat pakastetut hyönteiset, kuten pakastesurviaiset.


title: Sinineontetra

text: Lisääntyminen samanlainen, kuin kardinaalitetralla.


title: Ultima IV: Quest of the Avatar

text: Ultima IV: Quest of the Avatar Origin Systemsin kehittämä ja alun perin 1985 Apple II:lle julkaisema "Ultima"-tietokoneroolipelisarjan videopeli.


title: Ultima IV: Quest of the Avatar

text: Kolmeen edelliseen peliin verrattuna Sosaria on muuttunut radikaalilla tavalla. Kolme neljäsosaa maailmasta on kadonnut, mantereita on ilmestynyt uusia, vanhoja kadonnut ja uusia kaupunkeja on rakennettu vanhojen tilalle. Lord Britishin alaisuuteen yhdistynyt maailma nimettiin uudelleen Britanniaksi, jonka jälkeen British antaa päähenkilölle tehtävän kahdeksan Hyveen ruumiillistumaksi eli eräänlaiseksi hengelliseksi johtajaksi ja esikuvaksi. Todistettuaan ymmärtävänsä Hyveitä pelaaja laskeutuu Styygian kuiluun etsimään Perimmäisen viisauden koodeksia, jonka jälkeen pelaajasta tulee Avatar.


title: Genetz

text: Genetz on suomalainen sivistyssuku, jonka jäsenet ovat vaikuttaneet mm. suomen kielen kehittämisessä. Osa suvusta on suomentanut sukunimensä muotoon "Jännes".


title: Genetz

text: Suvun vanhin varmuudella tunnettu jäsen on Karlskronassa syntynyt Lars Anders Genetz (1773–1851), joka kierreltyään Eurooppaa satulaseppänä päätyi Vanhaan Suomeen Karjalankannakselle ja toimi nimismiehenä Hiitolassa sekä myöhemmin Koivistossa. Hänen pojanpoikansa Arvid Genetz kertoi kuulleensa isoäidiltään, että Lars Arvid Genetzin isä olisi ollut genovalainen merimies Giovanni, joka pelastui merirosvoja paetessaan ruotsalaiseen alukseen uimalla ja joutui sitä tietä laivan mukana Karlskronaan. Nimi Genetz olisi tullut genovalaista tarkoittavasta sanasta "genuets". Tarinan todenperäisyyttä ei ole kyetty vahvistamaan. Lars Arvid Genetzin pojat kruununvouti Carl Johan Gabriel Genetz (1817–1871) ja nimismies Lars Oscar Otto Genetz (1821–1900) avioituivat Impilahden kirkkoherra Carl Gustaf Ferrinin kahden tyttären kanssa ja heistä polveutuvat suvun kaksi haaraa.


title: Bretten

text: Bretten on kaupunki Baden-Württembergin osavaltiossa, lounaisessa Saksassa. Se kuuluu Karlsruhen hallintopiiriin ja Karlsruhen piirikuntaan. Kaupunki sijaitsee noin 23 kilometriä koilliseen Karlsruhesta ja se on Bruchsalin ja Ettlingenin jälkeen Karlsruhen piirikunnan kolmanneksi suurin kaupunki. Bretten on saanut lisänimen "Melanchthonstadt" sen kenties kuuluisimman asukkaan, humanisti Philipp Melanchthonin, mukaan.


title: Bretten

text: Bretten sijaitsee Kraichgaun alueella Walzbach- ja Saalbachjokien läheisyydessä. Se sijaitsee 23 kilometriä koilliseen Karlsruhesta, 39 kilometriä lounaaseen Heilbronnista ja 17 kilometriä pohjoiseen Pforzheimista. Kaupunki on jaettu ydinkaupunkiin () ja yhdeksään kaupunginosaan ().


title: Bretten

text: Varhaisin tunnettu maininta Brettenistä on peräisin vuodelta 767. Maininta ilmestyi Lorschin koodeksissa. Kaupunki tunnettiin tuolloin nimellä "Villa Breteheim". Brettenille myönnettiin viralliset kaupunginoikeudet vuonna 1254. Philipp Melanchthon syntyi kaupungissa vuonna 1497.


title: Bretten

text: Bretten tuhoutui Pfalzin kruununperimyssodassa vuonna 1689. Vuonna 1821 kaupunkiin rakennettiin ensimmäinen synagoga, joka tuhottiin muiden saksalaisten synagogien tavoin natsien kristalliyönä vuonna 1938. Vuosien 1971 ja 1975 välillä Bretteniin liitettiin yhdeksän naapurikuntaa. Liitosten myötä kaupungin väkiluku ylitti 20 000 asukkaan rajan.


Jalkapallon Afrikan-mestaruuskilpailut 1962 järjestettiin Addis Abebassa, Etiopiassa. Turnaus oli järjestyksessään kolmas jalkapallon afrikanmestaruuskilpailu. Etiopiassa järjestettyyn turnaukseen osallistui neljä maata, turnausta edeltäviin karsintoihin osallistui seitsemän maata Isäntämaa Etiopia ja hallitseva mestari Yhdistynyt Arabitasavalta selviytyivät turnaukseen ilman karsintaa. Maanosan mestaruuden voitti Etiopia.


title: Jalkapallon Afrikan-mestaruuskilpailut 1962

text: Vuoden 1962 jalkapallon Afrikanmestaruuskilpailut olivat ensimmäiset, joihin järjestettiin karsinnat ennen varsinaista turnausta. Hallitseva mestari Egypti ja isäntämaa Etiopia selviytyivät turnaukseen ilman karsintoja. Varsinaiseen turnaukseen karsintojen kautta selviytyivät Tunisia ja Uganda.


title: Peenemünde

text: Peenemünde on kunta Mecklenburg-Etu-Pommerin osavaltiossa Saksassa. Asukasluku oli vuonna 2012 yhteensä 264 henkeä. Peenemündessa sijaitsi vuodesta 1937 alkaen natsi-Saksan asevoimien tutkimuskeskus Heeresversuchsstelle Peenemünde. Keskuksessa kehitettiin muun muassa Wasserfall- ja V2-ohjukset, ja sen johtajana oli Wernher von Braun.


title: Peenemünde

text: Peenemünden teollista historiaa esitellään sen teknisessä museossa (). Museossa on esillä monenlaisia sotilasilmailuun ja ohjuksiin liittyviä esineitä. Museo kuuluu Euroopan teollisen perinteen reittiin.


title: I Have a Dream

text: I Have a Dream () on Martin Luther Kingin pitämä historiallinen puhe, jossa hän esitti toiveensa mustan ja valkoisen väestön välillä vallitsevasta rauhasta ja tasa-arvosta. King piti puheen yli 250 000 kansalaisoikeuksien puolustajalle Washingtonissa Lincoln Memorialin edustalla suurmielenosoituksessa 28. elokuuta 1963. Puheen ansiosta rotuerottelun vastustajat saatiin liikkeelle. Vuonna 1964 hyväksytyn kansalaisoikeuslain on katsottu saaneen myötätuulta puheen vuoksi. Puhe myös toisaalta lisäsi Kingin vastustajia.


title: I Have a Dream

text: King vetosi puheessa Yhdysvaltain itsenäisyysjulistukseen ja perustuslakiin. Osa puheen sisällöstä vastaa aikaisempaa Kingin puhetta, jonka hän piti Detroitissa kesäkuussa 1963.


title: I Have a Dream

text: King aloitti puheen näin: ”Sata vuotta sitten suuri amerikkalainen, jonka symbolisessa varjossa seisomme tänään, allekirjoitti vapautusjulistuksen. Tämä merkittävä julistus oli kuin valonhohtoinen toivon majakka miljoonille neekeriorjille, jotka olivat kärventyneet epäoikeudenmukaisuuden loimottavissa liekeissä. Se tuli riemuisana päivänkajona päättämään heidän vankeutensa pitkän yön. Mutta sata vuotta myöhemmin mustaihoiset eivät vieläkään ole vapaita.”


title: I Have a Dream

text: Vuonna 1999 teetetyssä kyselyssä ”I Have a Dream” valittiin 1900-luvun parhaaksi yhdysvaltalaiseksi puheeksi.


title: Karlsruhen piirikunta

text: Karlsruhen piirikunta () on piirikunta saksalaisessa Baden-Württembergin osavaltiossa. Se kuuluu Karlsruhen hallintopiiriin ja sen hallintokaupunkina toimii Karlsruhe. Piirikunnan pinta-ala on 1 084,98 neliökilometriä ja sen alueella asuu noin 430 000 ihmistä.


title: Ettlingen

text: Ettlingen on kaupunki Baden-Württembergin osavaltiossa, lounaisessa Saksassa. Se kuuluu Karlsruhen hallintopiiriin ja Karlsruhen piirikuntaan. Se on lähed 39 000 asukkaallaan Bruchsalin jälkeen Karlsruhen piirikunnan toiseksi suurin kaupunki.


title: Ettlingen

text: Ettlingen sijaitsee pohjoisen Schwarzwaldin alueen juurella. Kaupungin läpi virtaa Reinin sivujokiin lukeutuva 45-kilometrinen Alb. Kaupunki on jaettu ydinkaupunkiin () ja kuuteen kaupunginosaan (). Kaupunginosia ovat Bruchhausen, Ettlingenweier, Oberweier, Schluttenbach, Schöllbronn ja Spessart.


title: Ettlingen

text: Varhaisin tunnettu maininta Ettlingenistä on peräisin elsassilaisen Weißenburgin luostarin asiakirjasta vuodelta 788. Asiakirjassa Ettlingen tunnetaan nimellä "Ediningom". Vuonna 965 Pyhän saksalais-roomalaisen keisarikunna keisari Otto I Suuri myönsi sille kauppaoikeudet. Kaupunkioikeudet Ettlingenille myönsi keisari Henrik VI vuonna 1192. Vuonna 1689 Ranskan kuninkaan Ludvig XIV:n joukot polttivat Ettlingenin maan tasalle Pfalzin perimyssodassa ja kaupunki jouduttiin rakentamaan uudelleen.


title: Ettlingen

text: Ettlingenin asukasluku ylitti 20 000 asukkaan rajan vuonna 1970. Kaupunkiin liitettiin 1970-luvulla Baden-Württembergin kuntauudistuksen yhteydessä kuusi kuntaa: vuonna 1972 Spessart ja vuonna 1974 Ettlingenweier, Bruchhausen, Oberweier, Schluttenbach ja Schöllbronn.


title: James Longstreet

text: James Longstreet (8. tammikuuta 1821 – 2. tammikuuta 1904) oli etelävaltioiden kenraali Yhdysvaltain sisällissodan aikana, sekä armeijan ylipäällikkö Robert E. Leen luotetuin neuvonantaja.


title: James Longstreet

text: Lee kutsuikin häntä nimellä "Old War Horse" eli vanha sotaratsu." Longstreet palveli Leen alaisena armeijakunnan komentajana useimmissa itäisen sotanäyttämön tunnetuimmissa taisteluissa kuuluen Pohjois-Virginian armeijaan. Hän palveli myös kenraali Braxton Braggin alaisena Tennesseen läntisillä sotanäyttämöillä. Elämäkertakirjailija ja historioitsija Jeffry D. Wert kirjoitti että "Longstreet ... oli yksi parhaista komentajista Pohjois-Virginian armeijassa; todellisuudessa hän oli yksi kummankin taistelevan osapuolen parhaista komentajista."


title: James Longstreet

text:
Longstreet syntyi Edgefieldissä, Etelä-Carolinassa. Hän oli James ja Mary Ann Dent Longstreetin viides lapsi, ja kolmas poika.
Longstreetin isä päätti jo varhain että hänen pojastaan tulisi sotilas. Hän vietti lapsuudestaan osan aikaa setänsä ja tätinsä farmilla Georgiassa. 1838 Longstreet meni Yhdysvaltain sotilasakatemia West Pointiin, mutta ei pärjännyt hyvin akateemisissa opinnoissa, ja hänellä oli ongelmia kurin kanssa. Hän oli kuitenkin luokkatovereidensa keskuudessa pidetty, ja hänen tovereihinsa kuuluivat mm. hänen paras ystävänsä Ulysses S. Grant, George Pickett, John Bell Hood, ja useita muita myöhemmin Yhdysvaltain sisällissodassa kunnostautuneita kenraaleja.


title: James Longstreet

text:
Longstreetista tuli vänrikki 4. Yhdysvaltain jalkaväkirykmenttiin. Longstreet palveli Jeffersonin kasarmeilla Missourissa, ja meni pian naimisiin Grantin neljännen serkun Julia Dentin kanssa. Liitto päättyi kuitenkin nopeasti eroon, ja Longstreet nai Maria Louisa Garlandin, rykmentinkomentajansa tyttären, jonka kanssa oli naimisissa 40 vuotta ja sai 10 lasta.
Longstreet otti osaa Meksikon sotaan, jossa taisteli 8. Yhdysvaltain jalkaväkirykmentissä, ja haavoittui Chapultapecin taistelussa 12. syyskuuta 1847.


title: James Longstreet

text: Hän toipui haavoistaan Fort Blississä Teksasissa, jossa otti osaa rajavartijointiin, järjesteli tiedusteluretkiä ja palveli 8. jalkaväkirykmentin majurina vuoteen 1858.


title: James Longstreet

text: Yhdysvaltain sisällissodan alettua Fort Sumterin pommituksella 1861, Longstreet liittyi etelävaltioiden armeijaan everstiluutnanttina. 22. kesäkuuta 1861 hän tapasi presidentti Jefferson Davisin tämän kartanossa ja sai ylennyksen prikaatikenraaliksi. Manassassissa hän sai komentoonsa P.G.T. Beauregardilta kolme virginialaisrykmenttiä. Blackburn´s Fordissa 18. heinäkuuta Longstreet oli mukana sodan ensimmäisessä taistelussaan unionin armeijan joukkoja vastaan. Hänet ylennettiin kenraalimajuriksi 10. lokakuuta ja hän sai komentoonsa yhden Potomacin armeijan divisioonista, johon kuului neljä prikaatia sekä Hamptonin legioona. Hänen yksivuotias tyttärensä menehtyi tulirokkoon Richmondissa tammikuussa 1862. Hän palasi hautajaisista muuttuneena miehenä, ja korttipeli ja juopottelu josta hänen esikuntaansa oli huomautettu edellisenä vuonna, lakkasi äkisti. Hän otti joukkoineen osaa seuraavana kesänä Virginian niemimaalla käytyihin taisteluihin, joissa komensi joukkoja Yorktownissa ja Williamsburgissa ja hidasti George B. McClellanin johtamien pohjoisvaltioiden joukkojen etenemistä Richmondia kohti.


title: James Longstreet

text: Seven daysin taistelussa Longstreet komensi jo miltei puolta Leen armeijasta ja ajoi McClellanin joukkoineen uhkaamasta konfederaation pääkaupunkia. Hänestä tuli Leen oikea käsi ja ykkösluutnantti. Pohjois-Virginian kampanjassa Longstreet komensi Leen oikeaa armeijukuntaa, kun taas Stonewall Jackson komensi vasenta. Häntä syytettiin hitaudesta toisessa Bull Runin taistelussa, mutta hän kunnostautui myöhemmin Antietamissa ja Chancellorsvillessä. Longstreetin toiminnasta Gettysburgin taistelussa on keskusteltu miltei vuosisadan. Kaupungista taisteltiin 1-3 heinäkuuta 1863 ja Longstreet komensi yhtä Leen armeijakunnista. Hänen on sanottu suhtautuneen epäilevästi Pickettin hyökkäykseen taistelun kolmantena päivänä, jolloin etelevaltioiden kenraali George Pickettin divisioona käytännöllisesti tuhottiin avoimella pellolla Gettysburgissa.


title: James Longstreet

text: Gettysburgin tuhoisan taistelun jälkeen Longstreet siirtyi Tennesseehen, jossa otti osaa Chickamaugan, Chattanoogan ja Fort Sandersin taisteluihin kenraali Joseph E. Johnstonin alaisena. Häntä on syytetty hitaudesta, vaikka hän saavutti konfederaation suurimman voiton Chickamaugassa. Hän pelasti etelävaltioiden armeijan Wildernessissä, jossa haavoittui-toista kertaa sodan aikana-olkapäähän osuneesta luodista. Hän pysyi sivussa taisteluista lokakuuhun 1864, jonka jälkeen hän järjesteli Richmondin puolustusta. Hän seurasi kenraali Leetä Appomattoxin käräjätalolle, jossa etelävaltiot antautuivat pohjoisvaltioille 9. kesäkuuta 1865.


title: James Longstreet

text: Sodan jälkeen Longstreet muutti perheineen New Orleansiin. Hän työskenteli sodan jälkeen puuvillabisneksessä, rautateillä ja liittyi republikaanipuolueeseen. Häneltä vietiin kansalaisoikeudet, jotka palautettiin vuonna 1868. Hän oli jonkin aikaa Turkissa suurlähettiläänä Hayesin presidenttikaudella, sekä Yhdysvaltain rautatiekomissiossa 1897-1904. Vuonna 1896 hän julkaisi muistelmansa Manassassista Appomattoxiin. Hän kuoli keuhkokuumeeseen 2. tammikuuta 1904.


title: Patrik Rikama-Hinnenberg

text: Patrik Rikama-Hinnenberg (aik. Rikama, s. 8. helmikuuta 1983 Vantaa) on entinen suomalainen jalkapalloilija. Hän oli pelipaikaltaan oikea laitapuolustaja.


title: Patrik Rikama-Hinnenberg

text: Rikama-Hinnenberg on edustanut juniorivuosinaan Vantaan Jalkapalloseuraa ja Helsingin Jalkapalloklubia. Läpimurtoa HJK:ssa edustustasolle ei kuitenkaan tullut ja hän pelasi vain yhdessä liigaottelussa – tämä kaudella 2004. Kaudeksi 2005 hän siirtyi Ykkösen Atlantikseen, jota hän edusti kahden vuoden ajan. Kaudeksi 2007 Rikama vaihtoi Atlantiksen IFK Mariehamniin, jossa hän teki läpimurtonsa Veikkausliiga-tasolle. Hän pelasi neljänä kautena 71 ottelua ja teki yhden maalin.


title: Patrik Rikama-Hinnenberg

text: Neljän Maarianhaminan-kauden jälkeen vuonna 2011 Rikama siirtyi Ruotsiin Superettanissa pelanneeseen GIF Sundsvalliin vuoden sopimuksella. Saman vuoden kesänä pelaaja ja GIF Sundsvall tekivät myös jatkosopimuksen ja kauden päätteeksi seura nousi maan pääsarja Allsvenskaniin. Allsvenskan-kaudella Rikama kuitenkin jäi vähäiselle peliajalle. Helmikuussa 2013 hän siirtyi Bulgarian liigan Etariin. Kausi jäi siellä kuitenkin kesken seuran ajauduttua talousvaikeuksiin.


title: Patrik Rikama-Hinnenberg

text: Elokuussa 2013 Rikama-Hinnenberg palasi Suomeen ja liittyi Ykkösessä pelanneeseen Valkeakosken Hakaan loppukauden pituisella sopimuksella.


title: Nokkamonnit

text: Nokkamonnit ("Farlowella") on ulkonäöltään puutikkua muistuttavien kalojen suku, johon kuuluu yli 20 lajia. Nokkamonnilajit muistuttavat toisiaan ulkonäöltään hyvin paljon.


title: Nokkamonnit

text: Nokkamonnit ovat kotoisin Etelä-Amerikasta, Amazonista. Ne viihtyvät kohtuullisesti virtaavissa, lämpimissä, tummissa vesissä.


title: Nokkamonnit

text: Kaikilla nokkamonneilla on hyvä suojaväritys, ne muistuttavat sekä väritykseltään että ulkomuodoltaan erehdyttävästi puutikkua. Niiden suu on muuttunut imukupiksi, jolla monnit pystyvät tarrautumaan erilaisille pinnoille. Nokkamonnit ovat jäykkiä ja hitaita kaloja, ja se ne ovat huonoja uimareita. Enimmäkseen ne köllöttelevät kasvien varsilla ja puiden vedenalaisilla oksilla. Nokkamonnit eivät ole varsinaisia parvikaloja, mutta viihtyvät selkeästi parhaiten lajitoverien seurassa. Nokkamonnit kasvavat lajista riippuen 15-25 cm:n pituisiksi. Uroksen nokkaan kasvaa "parta" ja naaraalla on kutuaikaan pyöreä vatsa. Eri nokkamonnilajit erottaa pituuden lisäksi mm. värityksen ja nokan pituuden ja muodon perusteella. Eräät lajit voi erottaa toisistaan vatsapuolen suomukuvion avulla.


title: Nokkamonnit

text: Yleisin akvaariokaupoista löytyvä nokkamonnilaji on juovanokkamonni ("Farlowella vittata"). Todellisuudessa kyseistä kalaa ei ole Suomeen koskaan tuotukaan, vaan kyseiset kalat ovat joko eri nokkamonni lajien hybridejä, tai jotain muuta samantapaista nokkamonnilajia.


title: Nokkamonnit

text: Nokkamonnien lajiakvaarioksi riittää jo 150-litrainen akvaario, joka on sisustettu kepeillä, kannoilla ja runsaalla kasvillisuudella. Erityisesti pystyjä ja suoria kasveja tulisi suosia. Paras akvaarion koko tälle kalalle on kahdesta sadasta litrasta ylöspäin, varsinkin jos sitä aiotaan pitää seura-akvaariossa, jossa on muitakin kalalajeja. Nokkamonnia voi pitää myös muiden kalojen kanssa seura-akvaariossa. Nopeita ja ahneita allaskavereita tulisi kuitenkin välttää. Parhaita asuinkumppaneita ovat monniset, sampimonnit, lämpimän veden tetrat, rasborat, jotkin nuoliaiset ja rihmakalat. Akvaariossa saisi olla kohtuullinen virtaus. Nokkamonnit kutevat mieluiten virrakkaassa akvaariossa.


title: Nokkamonnit

text: Nokkamonnit viihtyvät vedessä, joka on lämpötilaltaan 25-28-asteista ja jonka pH on6-7. Veden tulisi olla myös pehmeää. Nokkamonnit ovat herkkiä nopeille veden laadun muutoksille, siksi niiden akvaarion vettä pitäisi vaihtaa usein, mutta vähän kerrallaan.


title: Nokkamonnit

text: Nokkamonnit ovat kasvinsyöjiä, ja niille kelpaavat niin kurkku kuin kesäkurpitsakin. Myös teolliset kasvispitoiset imumonninruoat kelpaavat niille. Monesti luonnosta pyydystetyt yksilöt ovat kotiutumisvaiheessa kranttuja syömään teollisia ruokia.


title: Nokkamonnit

text: Nokkamonnit saa helposti lisääntymään. Ne kutevat sileälle pinnalle vuolaasti virtaavaan paikkaan. Akvaariossa yleensä akvaarion etulasiin, jos siihen sattuu voimakas virtaus.


title: Nokkamonnit

text: Veden tulisi olla lämmintä, mutta melko hapekasta. Uros vahtii kutua. Poikaset kuoriutuvat veden lämpötilasta riippuen parissa viikossa. Vaikka nokkamonnit kutevatkin helposti, poikasten kasvattaminen aikuisiksi on vaikeaa ja aikaa vievää. Paras vaihtoehto poikasten kasvattamiselle on runsaskasvinen lajiallas, jossa aikuiset ja poikaset voivat elää rinnatusten. Kasvinsyöjänä nokkamonni ei koske jälkikasvuunsa.


title: Clannad (visual novel)

text: Clannad () on japanilainen visual novel-tyyppinen tietokonepeli, joka ilmestyi vuonna 2004.


title: Clannad (visual novel)

text: Peli on julkaistu Windowsille, PlayStation 2:lle ja PlayStation 3:lle sekä Xbox 360:lle.


title: Clannad (visual novel)

text: Clannadista on tehty useita sovituksia muihin medioihin: neljä mangasarjaa, animaatioelokuva ja kaksi anime-sarjaa, sarjakuvalehtiä ja kuunnelmia.


title: Friedrich Hildebrandt

text: Friedrich Hildebrandt (19. syyskuuta 1898 Kiekindemark, Mecklenburg, Saksa – 6. marraskuuta 1948 Landsberg am Lech, Baijeri, Saksa) oli SS-kenraali, natsien aluejohtaja eli Gauleiter ja tuomittu sotarikollinen.


title: Friedrich Hildebrandt

text: Nuoruudessaan hän oli maatyöläinen. Hän liittyi Saksan kansallissosialistiseen puolueeseen varhain, ja hänestä tuli Mecklenburgin Gauleiter. Hän oli samassa virassa myös Lyypekissä. Hän oli myös vartijana Dachaun keskitysleirillä. Sodan jälkeen hän jäi liittoutuneiden vangiksi. Hänet asetettiin syytteeseen Dachaun oikeudenkäynneissä sekä ilmavoimien henkilöstön oikeudenkäynnissä ja tuomittiin kuolemaan sotarikoksista. Hänet hirtettiin Landsbergin vankilassa 1948.


title: Teva Pharmaceutical Industries

text: Teva Pharmaceutical Industries Ltd (, lyh. TEVA) on israelilainen lääkevalmistaja, jonka pääkonttori on Petah Tikvassa Israelissa. Yhtiö valmistaa pääasiassa rinnakkaislääkkeitä, mutta se on kehittänyt myös alkuperäislääkkeitä, joista tunnetuimmat ovat MS-taudin hoidossa käytettävä glatirameeriasetaatti (COPAXONE®) ja Parkinsonin taudin hoidossa käytettävä rasagiliini (Azilect). Teva on maailman suurin geneeristen lääkkeiden valmistaja.


title: Teva Pharmaceutical Industries

text: Vuonna 2014 yrityksen liikevaihto oli $20,3 miljardia ja työntekijöitä 43 000. Yritys on maailman suurin geneeristen lääkkeiden valmistaja. Valtaosa yrityksen tuotannosta viedään Yhdysvaltoihin, joka on yrityksen suurin markkina. Yhtiöllä on Suomessa tytäryhtiö Ratiopharm Oy, jonka aputoiminimenä on Teva Finland.


title: Teva Pharmaceutical Industries

text: Elokuussa 2010 yhtiö osti saksalaisen rinnakkaislääkkeiden valmistajan Ratiopharmin. Vuonna 2015 Teva aikoi ostaa lääkevalmistaja Mylanin, mutta Allergan suostui myymään geneeristen lääkkeiden yksikkönsä $40,5 miljardilla ja Teva luopui Mylan-aikeestaan.


title: Terakoya

text: Terakoyat () olivat yksityisiä kouluja, joissa opetettiin kirjoittamista, lukemista ja laskemista tavallisten japanilaisten lapsille Edo-kaudella.


title: Terakoya

text: Sana "terakoya" on peräisin sanasta "terako" (寺子, ’temppelilapsi’), joka viittasi Japanin keskiajalla buddhalaisessa temppelissä opiskelua varten asuneeseen lapseen. Vaikka Edo-kaudella opetus ei tapahtunutkaan enää temppeleissä, sana jäi sellaisenaan käyttöön.


title: Terakoya

text: Ensimmäiset terakoyat ilmaantuivat 1600-luvun alussa. Ne kehittyivät buddhalaisiin temppeleihin perustetuista koulutuslaitoksista. Ennen Edo-kautta julkista koulutusta oli saatavilla vain samuraiden ja hallitsevan luokan lapsille, mutta kauppiasluokan nousu kauden puolivälissä lisäsi huomattavasti terakoya-koulujen suosiota, sillä ne olivat yleisiä sekä suurissa kaupungeissa kuten Edossa ja Osakassa mutta myös maaseudulla. Niiden osanottaja-aste nousi 70 prosenttiin Edossa 1700-luvun lopussa ja 1800-luvun alussa.


title: Terakoya

text: Terakoyat lakkautettiin Meiji-kaudella, kun Japanin hallitus laati uuden koulutusjärjestelmäasetuksen vuonna 1872. Julkisissa kouluissa käyminen tehtiin nyt pakolliseksi, jotta koko väestölle saataisiin annettua asianmukainen peruskoulutus.


title: Terakoya

text: Terakoya-kouluissa keskityttiin lukemiseen ja kirjoittamiseen, mutta niissä opetettiin myös ylimääräisiä aineita, kuten laskemista helmitaululla (soroban), historiaa ja maantietoa. Niissä opetettiin myös tytöille ompelua, teeseremoniaa, ikebanaa ja muita käsityötaitoja. Oppitunnit pidettiin yleensä samuraiden, buddhalaisten pappien tai jopa tavallisten kansalaisten yksityiskodeissa. Opettajat, joita kutsuttiin nimillä "shishō" () tai "tenarai shishō" (), olivat pääasiassa tavallisia japanilaisia, mutta myös samurait ja buddhalainen papisto toimivat opettajina. Opettajat hoitivat usein itse myös koulujen hallinnon. Muutamia terakoya-kouluja hallinnoivat šintolaiset papit ja lääkärit.


title: Terakoya

text: Toisin kuin jokapäiväisessä elämässä tarvittavia taitoja opettavat kansankoulut, terakoya-kouluissa tarjottiin korkeamman tason koulutusta. Opetus alkoi kalligrafian kursseilla, joissa oppilaat imitoivat ohjaajansa antamaa esimerkkiä. Kun kirjoittamisen perusteet oli opittu, oppilaat etenivät nimellä "ōraimono" () tunnettuihin oppikirjoihin, jotka olivat alkujaan peräisin Heian-kaudelta ja joita käytettiin pääasiassa samuraiden koulutuksessa. Ne oli kirjoitettu kanjien ja kana-tavuaakkosten yhdistelmällä. Niissä oli hyödyllistä tietoa ihmisten jokapäiväisestä elämästä, kodinhoidosta, keskustelutaidoista ja moraaliarvoista, mutta myös historiallista ja maantieteellistä tietoa, jotka antoivat oppilaille laajemman kuvan sosiaalisesta elämästä.


title: Terakoya

text: Vaikka vain harvoissa terakoya-kouluissa opetettiin kauppiasluokan lapsille kaupallisia aineita, helmitaululla laskemisesta tuli yhä suositumpaa Edo-kauden lopussa. Terakoya- ja han-koulujen kautta Japanin väestö saavutti suhteellisen suuren lukutaitoasteen kauden loppuun mennessä. Luotettavia tilastoja ei ole, mutta arviolta 50 prosenttia miehistä ja 20 prosenttia naisista oli lukutaitoisia ja omasi jonkinlaisen laskutaidon.


title: Adolf Abel

text: Adolf Abel (s. 27. marraskuuta 1882 Pariisi – k. 3. marraskuuta 1968 Bruckberg) oli saksalainen arkkitehti.


title: Adolf Abel

text: Abel opiskeli vuosina 1902–1904 Stuttgartin teknillisessä korkeakoulussa ja vuosina 1904–1905 Dresdenin taideakatemiassa. Pohjois-Italian-opintomatkojensa jälkeen Abel työskenteli vuosina 1906–1908 Dresdenissä muun muassa Paul Wallotin kanssa. Vuonna 1909 Abel työskenteli arkkitehtitoimisto Schmohl & Staehlinissa, vuosina 1910–1914 puolestaan arkkitehtitoimisto Eisenlohr & Pfennigissä. Molemmat arkkitehtitoimistot sijaitsivat Stuttgartissa.


title: Adolf Abel

text: Ensimmäisen maailmansodan loputtua Abel työskenteli vuoteen 1925 saakka Stuttgartin teknillisessä korkeakoulussa. Vuonna 1925 hän aloitti Kölnin rakennusjohtajana ja pysyi virassa vuoteen 1930 saakka. Vuonna 1930 Abel siirtyi Münchenin teknilliseen yliopistoon professoriksi Theodor Fischerin seuraajana.


title: Ås (Norja)

text: Ås on Norjan kunta Akershusin läänissä. Sen rajanaapureita ovat Vestby, Frogn, Oppegård ja Ski Akershusissa sekä Hobøl Østfoldin läänissä. Hallinnollinen keskus on Åsin taajamassa. Tammikuussa 2013 tehdyn väestönlaskennan mukaan Åsin kunnassa oli 17 568 asukasta. Kunnassa sijaitsee muun muassa Norjan ympäristötieteen ja biologian yliopisto, entiseltä nimeltään Norjan maataloustieteellinen yliopisto sekä Tusenfrydin huvipuisto. Kunta on maatalousaluetta, jossa viljantuotanto näyttelee merkittävää osaa. Teollisuutta on suhteellisen vähän ja maataloustieteellinen yliopisto onkin tärkein työnantaja. Keskustaajaman lisäksi muita taajamia ovat Nordby, Vinterbro ja Kroer.


title: Banqiao

text: Banqiao eli Panchiao on suurkaupunki Taiwanin pohjoisosassa Taipein länsipuolella. Vuoden 2006 lopulla siellä oli 544 292 asukasta. Hallinnollisesti Banqiao on Uuden-Taipein kaupunkialue.


title: Banqiao

text: Banqiaossa vallitsee subtrooppinen ilmasto. Kaupungin nimi tarkoittaa vapaasti käännettynä lankkusilta ja se on saanut nimensä Qing-dynastian aikana (1700-luvulla) rakennetusta jalankulkusillasta. Nimi oli alun perin Pang-kiô (枋橋), mutta japanilaiset muuttivat sen nykymuotoon 1920.


title: Banqiao

text: Banqiaossa toimii kolme korkeakoulua: taideteollinen, lääketieteellinen ja teknillinen korkeakoulu.


title: Tosan han

text: Tosan han () oli daimion hallitsema feodaalinen läänitysalue ("han") Japanissa Edo-kaudella. Se tunnettiin myös nimellä Kōchin han () pääkaupunkinsa Kōchin mukaan. Se käsitti Tosan provinssin alueen eli nykyisen Kōchin prefektuurin. Sitä hallitsi Yamauchi-klaani.


title: Tosan han

text: Tosan hanilla oli huomattava rooli Meiji-restauraatiossa keisarinvallan tukijana. Merkittäviä Tosan hanista lähtöisin olevia ajan tapahtumiin vaikuttaneita henkilöitä olivat esimerkiksi Sakamoto Ryōma, Yui Mitsue, Gotō Shōjirō, Itagaki Taisuke ja Nakae Chōmin.


title: Thy Majestie

text: Thy Majestie on italialainen power metal -yhtye, joka perustettiin vuonna 1998. Kriitikoiden arvostusta nauttivan yhtyeen musiikkia kuvaillaan mahtipontiseksi, elokuvamaiseksi, progressiiviseksi, sinfoniseksi ja synkeämmäksi kuin power metalille on tavallista. Yhtyeen albumit ovat tyypillisesti kokonaisuuksia, jotka käsittelevät eeppisiä, historiallisia tapahtumia kuvitteellisen fantasian sijaan. Toisen albuminsa "Hastings 1066" myötä Thy Majestiesta tuli yksi tyylilajinsa merkittävimmistä yhtyeistä.